text:
WASHINGTON —
Mutungamiri wehurumende, VaMorgan Tsvangirai, nevamwe vakuru vebato ravo vari kutora mukana wezororo kuti vafambire mberi negadziriro yesarudzo dzenyika dziri kutarisirwa kuitwa gore rinouya.
Sarudzo idzi dzinenge dzounza kumagumo hurumende yemubatanidzwa yakauya mushure mekudeuka kweropa musarudzo dza 2008.
Mutungamiri wenyika, VaRobert Mugabe, vanovazve mutungamiri weZanu-PF, svondo rapera vakasimuka munyika nemhuri yavo vakananga kumabudazuva kuzororo.
Sechave chigariro, kana VaMugabe vasipo, hapana basa rehurumende rakawanda rinoitwa nedare remakurukota.
Asi VaTsvangirai vanoti vari kugura zororo ravo panzira kuitira kuti varambe vachishanda.
Vamwe vakuru muZanu-PF vanoti vachamirira kudzoka kwaVaMugabe kuti vatange kugadzirisa nyaya yekuti ndiyani achamirira bato musarudzo sezvo paine kunetsana kwakanyanya.
Izvi zvapa kuti bato rirambe richiendesa mberi kupedzisa gwaro rekuti ndiyani achakwikwidza akarimirira.
Musarudzo dzapfuura, bato iri rakazoguma roita nhengo dzakawanda dzichikwikwidzana musarudzo nenyaya yekunetsana.
Asi munyori anoronga misangano muMDC-T, VaNelson Chamisa, vanoti vatopedza kusarudza zvikwata zvevanhu zvinenge zvichitungamira kusarudzwa kwevachamiririra bato.
Zvichakadaro, vanoona nezvekuburitswa kwemashoko muMDC inotungamirwa naVaWeshman Ncube, VaNhlanhla Dube, vanoti vari kutarisira kudoma vachavamirira musarudzo muna kukadzi sezvo ikozvino vari kuumba bato uye kugadzirira sarudzo yereferendamu nekunyorwa kwebumbiro idzva.


c: text/html

text:
HARARE —
Murairidzi wechikwata chine mukurumbira munyika, cheDynamos, Kalisto Pasuwa, anoti ari kushushikana zvikuru nekubuda kuri kuita vatambi muchikwata chaanorairidza vachinotsvaga mafuro manyuro kunze kwenyika.
Chikwata ichi chave kutanga gadziriro yacho yegore rino chisina mutambi wacho ane mbiri, Denver Mukamba, uyo ari kuenda kunotambira Bidvest Wits yekuSouth Africa mushure mekutora mukombe we 2012 Castle Soccer Star of the Year pamwe nekubatsira Dynamos kutora mukombe we Castle Lager Premier Soccer League pamwe neweMbada Diamonds Cup .
Mumwe wake, munwisi wezvibodzwa, Rodrick Mutuma, ari kuSouth Africa uko ari kutsvaga basa kuOrlando Pirates. Ari kudiwa zvakare nezvimwe zvikwata zviviri, Bloemfontein Celtic neDynamos muSouth Africa makare.
Mutuma akatokumbira kuti Dynamos imbomira kumunyoresa mumitambo yemunyika sezvo akawana basa asiri kudzoka kuzotambira De Mbare.
Pamusoro pezvo, mumwe mutambi, Simba Sithole, ari kunzi ari kuitawo hurukuro nezvimwe zvikwata zvekuSouth Africa uko kunobhadharwa vatambi mari yakanaka.
Ukuwo Partson Jaure, uyo aive pavatambi gumi nemumwe chete vairwira mukombe we 2012 Soccer Star of the Year, ari kutsvagawo basa kuEurope uko ari kunzi ari kudiwa nezvimwe zvikwata munyika dzakasiyana siyana.
Pasuwa anoti nezviri kutika izvi, Dynamos inoda kugadziriswa zvakasimba kuitira kuti ikwanise kutora mikombe muZimbabwe pamwe nekutamba zvakanaka muAfrica, sezvo vaimbove vatungamiri vevatambi, Desmond Maringwa, naGeorge Magariro pamwe naDavid Kutyauripo, vasina kunyoreswa kutambira chikwata ichi.
Nguva yekunyoresa vatambi muCAF Champions League yakatodarika uyezve CAF haitenderi kunyoresa vatambi vatsva.
Pasuwa anoti kusavepo kwevatambi ava kunosiya buri guru muhondo yeDynamos yekutora mukombe wemuAfrica uyu.
Mutuma, Sithole naJaure vese vakanyoreswa kutambira De Mbare muCAF pamwe nevamwe vatambi vatsva vakatengwa vakaita saStephen Alimenda, kubva kuHardbody, pamwe naArtwell Mukandi na Russell Madamobe vakatengwa kuMonomotapa.
Pasuwa anoti panguva ino anga achida kuti ave nevatambi vake vese avo chikwata chake chakanyoresa kuti vatambire De Mbare gore rino pagadziriro yemitambo yakakosha kudai seyeCAF Champions League.
Pasuwa anoti akumbira musangano nevanotungamira Dynamos kuti anzwe kuti vanofungeyi nezviri kuitika nevatambi vechikwata ichi.
Asi sachigaro weDynamos, VaKeni Mubaiwa, vanoti havasi kuzovharira gonhi vatambi vanoda kusiya Dynamos vachienda kune zvikwata zvekuSouth Africa vachiti ivo vachaita pose pavanogona kuti vatengere Pasuwa vatambi vatsva kutsiva vanenge vaenda.
Kunyange hazvo nguva yekutenga vatambi vatsva kubva kune zvimwe zvikwata muZimbabwe iri kutanga musi Ndira 1, 2013, ichipera mukutanga kwaKurume, vePremier Soccer League havasati vatanga kunyoresa vatambi vachatambira zvikwata mumakwikwi emwaka mutsva wenhabvu.

robotstxt: allowed

filter: keep


text:
Kana manzwiro atinoita munhuwi aremara
Anatomi
[maumbirwo emuviri]
Zvinoitika kuti hunhuhwi, manzwirwo ahungaitwe nemunhu, hunogona kuva sekunge hwadzikira, kana kuti haupo kana zve kuti hausi nemazvo. Zvikadaro iri hosha zvinogona kutambudza munhu hutano hwake; kuisa munhu pangozi kana achitadza kunhuhwidza zvingamukuvadze nekutadzisa magariro ehupenyu hwakafaranuka.
Kana kugona kunhuhwihwa chinhu kwakarurama kunonzi normosmia [normal osmia], kana kuti unhuhwikwazvo. Asi kana kugona kunhuhwa chinhu kusiri kwazvo kunogona kuva kuri
- Kutadza kunzwa munhuhwi wechinhu chipi zvacho. Uku kunonzi anosmia [an osmia], kuri kwatingati nechekwedu tadzeunhuhwi, shayeunhuhwi.
- Kunzwa hunhuhwi hwechinhu asi kuri kunzwira kure, semunhuhwi wakaderera: hyposmia [hypo osmia] kana kuti dzikounhuhwi.
- Kwekuti manzwirwo ehunhuhwi anenge akapesana nemunhuhwi wechinhu chacho zvekuti chinhu chinenge chine hunhuhwi usirihwo: dysosmia kana kuti pesaunhuhwi.
Munhuhwi hwechinhu hukapesana nemanzwiro ahwo zvinogona kunge zviri zvekuti
- chinhu chacho hachipo phantosmia [phantom osmia], kana kuti unhuhwipasina.
- munhuhwi wacho wachiri kunzi chinahwo hausi wo wachinacho: parosmia / troposmia, kana kuti unhuhwitsveru.
Kugona kunhuhwa chinhu zvino kwanisika sei ? Mukatikati memhuno, nechekumusoro kwayo, mune ganda remukati remiyukoza rakavharira mapfupa anoti cribriform plate, superior nasal septum ne superior turbinate. Muganda iri [olfactory mucosa: gandagwema] imuyukoza yeunhuhwi ndimo munotangira zvese, mune manzwisa egweme [manzwisagweme] anoti akatekenywa nemamorekuru eguhwi anobva abaka. Nzwisa yegayega inemubakiro wayo kana yatekenywa. Hubaki hwacho hunotevedza nzira yetsinganzwa inopinga muuropi huripo seri kwemapfupa arehwa. Kusanganiswa kunoitwa hubaki hwenzwisa dzese muuropi ndihwo hwatinoti ‘munhuhwi’ wechinhu. Nzira yeunhuhwi iyi ika dimbuka ndipo patinova ne tadzeunhuhwi. Manzwisa kana kuti uropi zvika baka zvega pasina munhuhwi ndipo patinova ne unhuhwipasina. Kana manzwisa kana uropi zvisinga bake nemazvo ndipo patinoita unhuhwitsveru.
Kuti chinhu chive nehwema zvinotoda kuti chive nekamweya [volatile substances], kagweme kanobva pachiri kachipinda mumhepo. Kagweme aka mamorekuru echinhu chacho ekuti akamhara pagandagwema remumhuno ano tekenya manzwisagweme akasiyanasiyana. Munhuhwi wakasimba unodaro nemasimbiro ahunoita pakutekenya manzwisagweme. Izvi zvinogona kuva nekuti gweme racho rakawanda kana kuti gweme racho rino tekenya zvakasimba.
Farai Madzimbamuto


text:
Sepombi uye vaitenderera
Clear mapurasitiki sepombi, vaitenderera uye ovals chaizvoizvo aunonyanya segungwa rectangles pamusoro chitoro echiShinto. Tikashandisa chete yepamusoro kudhinda uye Decorating mitoo redu anokungurutsirwa-pamucheto sepombi nokuda mumwe-of-a-mhando pasherufu kuvapo. mapurasitiki yedu zvakajeka sepombi vari zvikuru dzakasimba kungotaurwa repamusoro Kutarira uye anzwe.
Takaona yakatangawo anokungurutsirwa-kumucheto sepombi pamwe tapered mativi kuti dendere kwakavandudzwa mumagwa kunyatsoshanda, apo pave nevamwe pasherufu chitarisiko. Uye kuwedzera mureza uye tapered epurasitiki sepombi pamwe glued divi vazvo, isu vaikungurutsa-kumucheto sepombi kuti vari sonically chisimbiso nokuda mafomu apo namira-vakasununguka sepombi zvakajeka dika kupa.


text:
Zvichitevera huori hwapfunya rusero munyika, imwe kambani iyi yakaparura hurongwa hwekushambadza kuipa kwakaita huori, uye kuzivisa veruzhinji zvinogona kuitika kana huori hukasapedzwa.
Kambani yeInternational Controls Institute of Zimbabwe inoti mukirwisa kwairi kuita nyaya dzehuori, iri kukokawo makurukota ehurumende, veruzhinji uye vemabhizimisi kuzvirongwa zvayo.
Sachigaro vekambani iyi, Doctor Proctor Nyemba, svati sezvo hurumende iripo yakabvuma kuti huori hwuri kuuraya nyika uye mafambiro akanaka enyaya dzehupfumi, chinangwa chavo ndechekupedza mhando dzose dzehuori munyika mumakore mashanu anotevera.
VaNyemba vati hove inotanga kuora nekumusoro saka mukubata makurukota ehurumende nevakuru vakuru vemakambani, zvinoita kuti ruzivo rwehuori rwupararire kudzamara munhu wese apinda mugwara rakanaka.
Vatiwo hakasi kekutanga vachiita hurongwa hwakadai asi vakatanga gore rakapera uye vanovimba kuti vacharamba vachiita izvi kusvikira vaona kuti nyika yagadzirisika zvakanaka.
Vachitaura mwedzi wapera, mutungamiri wenyika, VaEmmerson Mnangagwa, vakati hurumende yavo icharwisa huori kuitira kuti zvinhu zvifambe nemazvo, uye kukwezva vekunze vane mari.


text:
Chiyero chekupimisa
Chiyero chekupimisa (Unit of measure) zvinoreva mwero une huwandu hwakatarwa pamitemo yenyika kana Pasirose, kuti uve chidzikwe (standard) chinoshandiswa pakupima mhando yehuwandu ihwohwo.
Somuenzaniso kana tichipima nhambwe tinoshandisa chiyero chinonzi mita (metre).
Pasirose sangano re International Organisation for Standardization ndiro rine hugabe hwekutara zvidzikwe zvinoshandiswa pakupima mipimo yakasiyana-siyana.
Mwerero zvinoreva mudziyo unoshandiswa kupimisa zvinhu.
Mueresero kana Mueresera (Exact quantity required) zvinoreva huwandu hwakati gejegeje nehuri kudiwa.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
7 Naizvozvo varume vokuKiriyati-jearimu+ vakasvika, vakakwira neareka yaJehovha, vakaipinza muimba yaAbhinadhabhi+ yaiva pachikomo, uye vakatsaura mwanakomana wake Eriyezari kuti arinde areka yaJehovha.
2 Kubvira pazuva rokugara kweAreka muKiriyati-jearimu mazuva akaramba achiva mazhinji, zvokuti akasvika makore makumi maviri, imba yose yaIsraeri ikachemera Jehovha.+
3 Samueri akati kuimba yose yaIsraeri: “Kana muchidzoka kuna Jehovha nemwoyo yenyu yose,+ bvisai vanamwari vokune dzimwe nyika pakati penyu+ uyewo mifananidzo yaAshtoreti,+ muise mwoyo yenyu kuna Jehovha musingatsauki, mushumire iye oga,+ uye achakununurai paruoko rwevaFiristiya.”+
4 Vanakomana vaIsraeri vakabva vabvisa vanaBhaari+ nemifananidzo yaAshtoreti,+ vakatanga kushumira Jehovha oga.
5 Samueri akabva ati: “Unganidzai vaIsraeri+ vose kuMizpa,+ kuti ndikunyengetererei+ kuna Jehovha.”
6 Naizvozvo vakaungana kuMizpa, vakachera mvura vachiidururira pamberi paJehovha, vakatsanya pazuva iroro.+ Vakatanga kuti ipapo: “Takatadzira Jehovha.”+ Samueri akatonga+ vanakomana vaIsraeri kuMizpa.
7 Zvino vaFiristiya vakanzwa kuti vanakomana vaIsraeri vakanga vaungana kuMizpa, madzishe akabatana+ evaFiristiya akauya kuzorwisa vaIsraeri. Vanakomana vaIsraeri pavakazvinzwa, vakatanga kutya vaFiristiya.+
8 Naizvozvo vanakomana vaIsraeri vakati kuna Samueri: “Musaramba makanyarara musingashevedzeri kuna Jehovha Mwari wedu nokuda kwedu kuti tibatsirwe,+ kuti atiponese paruoko rwevaFiristiya.”
9 Samueri akabva atora gwayana raiyamwa, akaripa Jehovha kuti rive chinopiwa chinopiswa, chinopiwa chakakwana;+ Samueri akashevedzera kuna Jehovha kuti vaIsraeri vabatsirwe,+ Jehovha akamupindura.+
10 Samueri paaipa chinopiwa chinopiswa, vaFiristiya vakaswedera pedyo kuti varwise vaIsraeri. Jehovha akaita kuti kutinhire noruzha rukuru+ zuva iroro achirwisa vaFiristiya, kuti avavhiringidze;+ uye vakakundwa nevaIsraeri.+
11 Varume vaIsraeri vakabva vabuda muMizpa vachimhanya, vakatevera vaFiristiya, vakaramba vachivauraya kusvikira kumaodzanyemba kweBheti-kari.
12 Samueri akabva atora dombo,+ akariisa pakati peMizpa neJeshana, akaritumidza kuti Ebhenezeri. Naizvozvo akati: “Jehovha atibatsira kusvikira zvino.”+
13 Nokudaro vaFiristiya vakakundwa, havana kuzouyazve munharaunda yevaIsraeri;+ uye ruoko rwaJehovha rwakaramba ruchirwa nevaFiristiya mazuva ose aSamueri.+
14 Maguta akanga atorerwa vaIsraeri nevaFiristiya akaramba achidzoka kuvaIsraeri kubvira kuEkroni kusvikira kuGati, vaIsraeri vakanunura nharaunda yavo paruoko rwevaFiristiya.
Pakava norugare pakati pevaIsraeri nevaAmori.+
15 Samueri akaramba achitonga vaIsraeri mazuva ose oupenyu hwake.+
16 Gore negore aifamba uye aitenderera Bheteri+ neGirigari+ neMizpa+ uye aitonga vaIsraeri+ panzvimbo dzose idzi.
17 Asi aidzokera kuRama,+ nokuti ndiko kwaiva neimba yake, uye aitonga vaIsraeri ikoko. Iye akavakira Jehovha atari ikoko.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
1 Samueri 7
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NHARIREYOMURINDI—YEKUDZIDZA February 2015
Magazini ino ine nyaya dzokudzidza vhiki inotanga naApril 6 kusvika May 3, 2015.
Chipo Chakapiwa Vanhu vokuJapan
Kabhuku katsva kanonzi Bhaibheri—Evhangeri yaMateu kakabudiswa kuJapan. Zvii zviri mukabhuku aka? Nei kakanyorwa?
Tevedzera Kuzvininipisa Uye Unyoro hwaJesu
Pana 1 Petro 2:21 tinokurudzirwa kunyatsotevera tsoka dzaJesu. Tingakwanisa sei kutevedzera kuzvininipisa uye unyoro zvaiva naJesu kunyange zvazvo tiri vanhu vanotadza?
Tevedzera Jesu Pakuva Neushingi Uye Anonzwisisa
Nhoroondo iri muBhaibheri inotibatsira kuziva zvakaita Jesu. Funga kuti tinganyatsotevera sei tsoka dzake nokuva noushingi uye kunzwisisa.
Ramba Uchishingaira Muushumiri
Tinoziva kuti kuparidza mashoko akanaka ndiro basa rinokosha chaizvo panyika mazuva ano. Tingaitei kuti tiwedzere kushingaira muushumiri?
Kugadzirira Kuti Marudzi ‘Adzidziswe naJehovha’
VaKristu vepakutanga vakabudirira zvakadini pakuparidza mashoko akanaka? Chii chingangodaro chakaita kuti kuparidza kuve nyore munguva yevaKristu vepakutanga kupfuura imwe nguva?
Jehovha Ari Kutungamirira Basa Redu Rokudzidzisa Munyika Yose
Zvii zvakaitika mumakore achangopfuura zvakabatsira vashumiri vaJehovha kuparidza mashoko akanaka munyika yose?
Mibvunzo Inobva Kuvaverengi
Chii chingaitwa kuti tibatsire hama nehanzvadzi dzinokanganiswa utano nemapefiyumu? Muparidzi woUmambo wechikadzi anofanira kufukidza musoro mumamiriro ezvinhu akaita sei?
KUBVA MUDURA RENHOROONDO YEDU
“Mwaka Unokosha Chaizvo”
Zion’s Watch Tower yakataura nezvenguva yeChirangaridzo chorufu rwaKristu ichiti “mwaka unokosha chaizvo” uye yakakurudzira vaverengi kuti vachiyeuke. Chirangaridzo chaiyeukwa sei kare?


text:
HARARE —
MDC inotungamirwa naVa Morgan Tsvangirai inoti haisi kufara nenyaya yemhirizhonga yave kutekeshera munyika pamberi pereferendamu inonzi ichaitwa musi wa 16 Kurume.
Munyori mukuru muMDC-T, VaTendai Biti, vanoti bato ravo harisi kufara nemhirizhonga iri kuitika munyika.
Izvi zvinotevera kupisirwa mumba kwakaitwa mwana wenhengo yeMDC kuHeadlands, Va Shepherd Maisiri, Simbarashe Maisiri, uyo ange ave nemakore gumi nemaviri ekuberekwa ku Headlands nevanofungidzirwa kuti inhengo dze Zanu PF.
Mushure memusangano uyu, murongi wemisangano mubato iri, VaNelson Chamisa, vaudza Studio 7 kuti chinoshamisa ndechekuti mutungamiri wenyika, Va Robert Mugabe, vari kutaura zvekuti munyika muve nerunyararo asi vemubato ravo vachienderera mberi nemhizhonga.
VaChamisa vati bato ravo richasvitsa nyaya yemhirizhonga kusangano remubatanidzwa wenyika dziri kuchamhembe kwe Africa reSADC nechinangwa chekuti paitwe musangano wechimbichimbi wekugadzirisa nyaya iyi.
VaChamisa vati bato ravo richatora matanho akasimba nenyaya yemhirizhonga iri kuitika munyika bato ravo risati rabvuma kupinda musarudzo.
MDC inoti pave nenyaya dzemhirozhonga dzinokwana zana nemakumi mana dzaitika munyika kubva pakutanga kwegore rino kusvika pari zvino.
Zvichakadai, VaBiti varamba mashoko akaburitswa mubepnhau re Sunday Mail ekuti hurumende yave nemari yekuita referendamu vachiti hapana kana kobiri zvaro.
Nemashoko aVa Biti aya, hazvichazivikanwe kuti referendamu iyi ichabudirira kuitwa musi wa 16 Kurume here kana kuti kwete.


text:
Vachiparura gwaro yeongororo yakaitwa neMisa-Zimbabwe, nhengo yekomiti yeparamende inoona nezvekubudiswa kwemashoko, VaJames Maridadi, varumbidza gwaro iri vachiti rinogona kubatsira kuti makambani pamwe nemapazi ehurumemde ashandure maitiro avo mukupa veruzhinji ruzivo.
Mutauriri weZinasu, VaZivai Mhetu, vanoti sangano ravo rinoshora zvikuru kushandiswa kwemabhazi pamwe nekumanikidzwa kwakaitwa vana vemuzvikoro zvepamusoro kuenda kuMasvingo kunopemberera bhavhadheyi remutungamiri wenyika.
Pamusoro pezvo kuchave nemabiko ekupembera kusvitsa makore makumi mapfumbamwe kwechikwata cheHighlanders uko mukuru wacho, VaNadumiso Gumede, vakavimbisa mumimhanzi pamwe nenhabvu zvepamusoro soro muBarbourfields Stadium neMugovera.
Vadzidzi vanobva mumhuri dzinoshaya vari kuita zvidzidzo zve “A” Level vari kukurudzirwa kuti vanyorere kupinda muchirongwa chekuti vawane mukana wekunodzidza kuzvikoro zvepamusoro zvekuAmerica gore rinouya.


text:
America iri kuita sarudzo dzekutsvaga mutungamiri mutsva nhasi zvizvarwa zveZimbabwe zvine mawonero akasiyana-siyana pamusoro pesarudzo idzi pamwe nezvirango zvakamerwa VaRobert Mugabe nevamwe vavo vari muZanu PF.
Zvimwe zvizvarwa zveZimbabwe zvakaita saVaTongai Ushewekunze zvinoti zvinotarisira kuti VaDonald Trump vebato remaRepublicans vachakundwa naAmai Hilary Clinton vebato remaDemocrats musarudzo dzekuAmerica idzi.
VaUshwekunze vanoti VaTrump munhu asingade vanhu vatema nokudaro zvichaita kuti vatema vazhinji vemuAmerica vasavavhotere.
VaPascal Mutongwizo vanogara kuBudiriro muno muHarare vanoti vanowona VaTrump vachikunda musarudzo idzi.
Zvichakadai, VaGodfrey Sithole, vanova nhengo yeMDC inomirira Chitungwiza North muparamende vanoti sarudzo idzi dzine zvakawanda zvingadzidzwa nenyika dzichiri kubudirira zvakafanana nekupa mikana yakaenzana yekubuda panhenpfenyuro kwemapato anenge achipikisana, kuita sarudzo dziri pachena pamwe nekukurumidza kubuditsa zvinenge zvabuda musarudzo.
Zvichakadai, mumwe mutsigiri webato reZanu PF, Muzvare Nancy Mupepereki vakurudzira achakunda musarudzo idzi kuti awone kuti zvirango zvakatemerwa VaMugabe zvabviswa vachiti zvirango izvi zvakonzera kuti ruzhinji rweZimbabwe rwunonge svosve nemuromo.
Asi VaSithole vati havawone zvirango izvi zvichibviswa sezvo hurumende yaVaMugabe ichiramba ichityora kodzero dzevanhu munyika.
Mumwe mudzidzi wezvidzidzo zvematongerwo enyika paUniversity of Zimbabwe, VaGilbert Chikwature, vanoti mabatiro anoita America nyaya dzekunze kwenyika havawanzochinja kunyange hurumende ikachinja.
Izvi zvatsinhirwa neimwe nyanzvi munyaya dzezvematongerwo enyika, VaTjenesani Ntungagwa, avo vanoshanda nesangano reRevolutionary Research Institute of Zimbabwe.
VaMugabe ne vamwe vavo vari muZanu PF vakatemerwa zvirango neAmerica pamwe nedzimwe hurumende dzekunze nepamusana pekubirira musarudzo pamwe nekutyora kodzero dzevanhu.
Asi ZANU PF inoti iri kuoneswa pfumvu ne hurumende dzekumavirira nepamusana pekugova kwayakaita mapurazi aiva evachena.


text:
Jesu Aitaridzika Sei?
Dhaunirodha
Mhinduro yeBhaibheri
Hapana anonyatsoziva kuti Jesu aitaridzika sei, nekuti Bhaibheri haritauri nezvazvo. Izvi zvinoratidza kuti izvozvo hazvinyanyi kukosha. Kunyange zvakadaro, Bhaibheri rinogona kutibatsira kuziva kuti Jesu akanga akaita sei.
Chiso chake: Sezvo amai vaJesu vaiva muJudha, Jesu anofanira kunge aitaridzika sevamwe vaJudha vese. (VaHebheru 7:14) Hatigoni hedu kuti akanga akanyanya kusiyana nevamwe nekuti rimwe zuva akatombobva kuGarireya pachivande achienda kuJerusarema, uye hapana akakwanisa kumuziva. (Johani 7:10, 11) Anofanira kunge ainge asina kunyanya kusiyana nevadzidzi vake vepamwoyo. Yeuka kuti mhomho yevanhu vaida kusunga Jesu yakatoita zvekuratidzwa naJudhasi Iskariyoti kuti aiva upi.—Mateu 26:47-49.
Kureba kwebvudzi: Bvudzi raJesu rinofanira kunge rakanga risina kureba nekuti Bhaibheri rinoti “kana murume aine bvudzi refu, zvinoita kuti azvidzwe.”—1 VaKorinde 11:14.
Ndebvu: Jesu aichengeta ndebvu. Aitevedzera mutemo wevaJudha uyo wairambidza varume ‘kuchekerera munogumira ndebvu dzavo.’ (Revhitiko 19:27; VaGaratiya 4:4) Uyewo Bhaibheri rinotaura nezvendebvu dzaJesu muuprofita hwekutambura kwake.—Isaya 50:6.
Muviri: Zvatinoverenga pamusoro paJesu zvinoratidza kuti akanga akasimba. Akafamba kwemakiromita akawanda paaiita ushumiri hwake. (Mateu 9:35) Akachenesa temberi yevaJudha kaviri, achipidigura matafura evaichinja mari, uye akadzingira zvipfuwo kunze kwetemberi achishandisa chiwepu. (Ruka 19:45, 46; Johani 2:14, 15) McClintock and Strong’s Cyclopedia inoti: “Nhoroondo yese yeevhangeri inoratidza kuti [Jesu] akanga akasimba uye ari mutano.”—Volume IV, peji 884.
Zvaaiita chiso chake: Jesu aiva neushamwari uye aiva netsitsi uye zviri pachena kuti izvozvo zvaitooneka pachiso chake. (Mateu 11:28, 29) Vanhu vakasiyana-siyana vaimutsvaga kuti vabatsirwe uye vanyaradzwe naye. (Ruka 5:12, 13; 7:37, 38) Kunyange vana vaitonzwa vakasununguka vainaye.—Mateu 19:13-15; Mako 9:35-37.
Pfungwa dzisiri dzechokwadi dzinofungwa nevanhu pamusoro pechimiro chaJesu
Zvavanofunga: Vamwe vanokaka nharo vachiti Jesu anofanira kunge aibva kuAfrica nekuti bhuku raZvakazarurwa rinofananidza bvudzi rake nemvere dzemakwai uye tsoka dzake “nemhangura yakanatswa.”—Zvakazarurwa 1:14, 15.
Chokwadi nezvenyaya iyi: Zviri mubhuku raZvakazarurwa ‘zviratidzo.’ (Zvakazarurwa 1:1) Tsanangudzo iyoyo yebvudzi nemakumbo zvaJesu haisi yezvaakanga akaita achiri panyika, asi inoreva unhu hwaJesu pashure pekunge amuka. Zvakazarurwa 1:14 inotaura kuti ‘musoro waJesu nebvudzi rake zvakanga zvakachena semvere chena dzemakwai, uye sechando,’ saka fananidzo iri paruvara kwete pakukora kwaro. Izvi zvinomiririra uchenjeri hwake semunhu mukuru. (Zvakazarurwa 3:14) Vhesi iyi haisi kufananidza kukora kwebvudzi raJesu nemvere dzemakwai kana kuti nechando.
Tsoka dzaJesu dzakanga “dzakafanana nemhangura yakanatswa painenge ichipenya iri muvira.” (Zvakazarurwa 1:15) Uyewo, chiso chake chakanga “chakaita sezvinoita zuva parinopenya nesimba raro.” (Zvakazarurwa 1:16) Sezvo pasina rudzi rune ganda rakafanana netsanangudzo idzodzo, chiratidzo ichi chinofanira kunge chiri kutsanangura nezvaJesu paakanga amutswa chichiratidza kuti ndiye “anogara muchiedza chisingasvikiki.”—1 Timoti 6:16.
Zvavanofunga: Jesu ainge akangoneta-neta.
Chokwadi nezvenyaya iyi: Jesu ainge akashinga pane zvese zvaaiita. Semuenzaniso, boka revanhu vainge vakapakata zvombo vachida kumusunga parakasvika paaiva, Jesu akabva angovaudza neushingi kuti ndiye wavakanga vachitsvaga. (Johani 18:4-8) Jesu anofanira kunge aive akasimba sezvo akamboita basa rekuveza iro raida simba rakawanda.—Mako 6:3.
Saka nei Jesu akabatsirwa kutakura danda rake rekutambudzikira? Uye nei akakurumidza kufa kupfuura vamwe vaviri vakarovererwa pamwe chete naye? (Ruka 23:26; Johani 19:31-33) Jesu asati aenda kunourayiwa, muviri wake wakanga warukutika chaizvo. Akanga apedza usiku hwese asina kana kumborara, uye chimwe chakaita kuti adaro ndechekuti akanga achishungurudzika. (Ruka 22:42-44) Usiku ihwohwo, vaJudha vakatambudza Jesu uye mangwanani ezuva rakatevera, masoja eRoma akamurova zvakaipisisa. (Mateu 26:67, 68; Johani 19:1-3) Zvese izvozvo zvinofanira kunge zvakaita kuti azokurumidza kufa.
Zvavanofunga: Jesu aigara akasuruvara.
Chokwadi nezvenyaya iyi: Jesu akanyatsoratidza unhu hwaBaba vake vekudenga, Jehovha, avo vanotsanangurwa neBhaibheri kuti ‘ndiMwari anofara.’ (1 Timoti 1:11; Johani 14:9) Jesu akatodzidzisa vamwe kuti ndezvipi zvavangaita kuti vafare. (Mateu 5:3-9; Ruka 11:28) Izvi zvinoratidza kuti Jesu aigara achifara uye zvaitooneka pachiso chake.


text:
NYAMA yedhadha kana kuti dhakisi mudya ndakasungwa uye ine mapuroteni ayo anokosha kuutano hwemhuri. Nyama yedhakisi inoda kuomeswa kuti inyatsonaka. Svondo rino VaChrispen Harudzibwi vekwaRusape vanotsanangudza mamwe mabikirwo enyama yedhadha.
Zvinodiwa:
Nyama yedhadha, munyu, mafuta, mhiripiri nehuchi.
Mabikiro:
Fashaidza mvura woundura dhadha. Vhura mukati ubvise matumbu nemusoro wozvirasa. Geza nyama ichene woisa munyu mutumbi waro wose.
Zorera huchi muviri wedhadha rese woriisa muhovhoni ine mafuta mashoma kuti risanamiramo.
Kana usina hovhoni, unogona kuita zvekurigocha pamarasha.
Ona kuti raibva mukati uye ranyatsooma. Kana raibva rinoita bhurauni mukati kunze rakatsvukira.
Wozodii?
Garai zvenyu patafura moricheka-cheka mudye nemhuri. Munogona kurunga nemhiripiri yamunoda.
Nyama yedhadha inodyiwa nesadza remhunga, rezviyo, jena kana nemupunga.
Sunungukai kutumira zvamunoda kuti zvibude pachirongwa chino panhamba dzinoti +263 713 411 281


text:
Ningbo Beilun Daqi Hongxiang Mould Machinery Co. Ltd. iri mu yakakurumbira mutaundi rokumusha chakuvhuvhu, Ningbo-Beilun.
Boka redu unyanzvi vari kugadzira uye mukugadzira mhando dzose chakuvhuvhu & kufa-vachikanda chikamu. It kwapfuura ISO9001: 2015 dzakawanda unhu hurongwa authentication.
Foroma uye chikamu chedu chikuru dzino vari: Automobile, Peturu injini, Motorcycle, Communication chikamu, akatungamirira chiedza, Power Danho, Radiators Pump, Household midziyo yemagetsi, Electronics, etc.
Hatina specialized zvakagadzirwa chikwata kupa pachake magadzirirwo uye zvose mabikirwo Data. Pane zvemberi mumhanyi simulation Software: JSCAST-VER13 kweJapan, Germany MAGMA, nokuti pokuongorora gating hurongwa design, uye CAE, Cam uye nyanzvi 2D / 3D magadzirirwo Software: CAD, UG uye Pro / E ...


text:
CHIDZIDZO 8
Abrahamu naSara Vakateerera Mwari
Pedyo neBhabheri paiva neguta rainzi Uri. Vanhu vaiva ikoko vakanga vasinganamati Jehovha asi vainamata vanamwari vakawanda. Asi muUri maiva nemumwe murume ainamata Jehovha chete. Zita rake ainzi Abrahamu.
Jehovha akati kuna Abrahamu: ‘Siya musha wako nehama dzako, uende kunyika yandichakuratidza.’ Mwari akabva amuvimbisa kuti: ‘Uchava rudzi rwakakura, uye ndichaitira vanhu vakawanda vari panyika zvinhu zvakanaka nekuda kwako.’
Abrahamu akanga asingazivi kwaakanga anzi naJehovha aende, asi akavimba naJehovha. Saka Abrahamu, mudzimai wake Sara, baba vake Tera, naRoti mwana wemukoma wake, vakatora zvinhu zvavo ndokutanga rwendo rwavo rwakareba sezvakanga zvataurwa naJehovha.
Abrahamu akanga ava nemakore 75 paakazosvika nemhuri yake kunyika yavakanga vanzi naJehovha vaende. Nyika yacho yainzi Kenani. Ikoko, Mwari akataura naAbrahamu uye akamuvimbisa kuti: ‘Ndichapa vana vako nyika yese iyi yauri kuona.’ Asi Abrahamu naSara vakanga vakwegura, uye vakanga vasina kana mwana. Saka Jehovha aizozadzisa sei vimbiso yake?
“Nekutenda, Abrahamu . . . akateerera akaenda kunzvimbo yaaizofanira kugamuchira senhaka; akabuda, kunyange akanga asingazivi kwaakanga achienda.”—VaHebheru 11:8


text: ONGULA YaNetanga-Vezimo lyanakufa mubisofi gongereka zaAngelikana gedina James Hamupanda Kauluma kavahere kudiva asi ngendeseso ngapi zakara muntu vaka muture asi ependa nokukamuvhumbika kembo lina ava vhumbike mapenda.Epuro kalipulire mumbya nakufa Peter Kauluma.Age kauyungire kukwateramo vekoro lyanakufa ava kava kere pehoreko mosikondovike esi kasipwire,Kauluma kapulire epuro eli kovantu ava kevapongerepo omu kapa kere presidente gosirongo Hifikepunye Pohamba,nkuru ministera Nahas Angula,dokotora Nickey Iyambo ministera gonondima,mema nekungo nsintwe, hamutjanga gombunga zovakurupe woSWAPO Kanana Hishoono novanapoltika wokusiga-siga vanangereka nonompitisili dopampo. Ame nina kara nepuro eli lina hepa elimbururo posiruwo seesi.Epuro lyange kuna kara asi muntu musinke gokuvhura kukamuvhumbika komayendo gomapenda?Yinke varugana ava ava vhumbike komayendogena eyi gapira kurugana mubisofi Kauluma?Ame nazuvha asi nompitisili donongereka dimwe nare vadivhumbika komayendo gena.Yinke mpamwe vatere eyi yaninkisa asi vantu owo vakavavhumbike komayendo gena? Mokukwama mwendi ogu ana kara asi foromani gorudi oru vana kutumbura asi Ongula yaNetanga ntani hena munasipundi gegendeso lyorudi rovandonga,age kapi kayimuhafesere omu vamwe ava vayengeke nonombya depangero nomavango gamwe nye neina mumbyendi vayamuvhumbike ngesi. Vauyungi navenye ava kavauyngire kavapandadekere nakufa asi ependa rambangako presidente Pohamba nage kamutjangwilire asi muholi zendi gomunene siruwo sina sakere sosidigu sokukondjera sirongo simanguruke.Pohamba kagwedereko asi awo ngava ruganesa edina eli lyakere asi vankore vawo vahalidive ngavatumbura asi Elyenge,kutanta asi uketanga apa ngava rugana yininke yaSWAPO mokahorehore moNamibia.Mbudi zoruguwo zapresidente goSWAPO dokotora Sam Nujoma nazokazitjangwilire nakufa mubisofi asi age gumwe ogu ana sigi edidiliko ogu gageve eparu lyendi nalinye moukriste,noupenda pausili.Apa kalimbwilire kepuro olyo presidente Pohamba katente asi hawe, udigu tuna kara nawo ngwendi mema tupu gana kara montopa,kapi katwikilire komeho.Mubisofi ogu kadogorokere momazuva 16 gaKudumogona konyima tupu apa gavera uvera wokanker siruwo sosire. Age kwaparuka namukadendi Sally,vanona vavali Nangado naNangula novatekuru vawo vavali.Age kava muvhumbikire kevango lyawo koOngula yaNetanga,eyi kavatjangwilire asi simwe somasimwititi meparu lyovantu ava momukunda gwawo moOhangwena.Age kavamuvhumbikire nosiparatjangwa asi:kuna rwana erwano lyewa,eyi wakwaterera nouyerere nomagano gomawa.Ehoreko eli kava kerepo vantu wokulisiga-siga nomptisilidopa upolitika nonompitisili donongereka dokulisiga-siga.


text:
HARARE, WASHINGTON —
Hurumende yazivisa neChitatu kuti referendamu yegwaro idzva rebumbiro idzva remitemo yenyika rakanyorwa richitungamirwa nekomiti yeparamende yeCOPAC ichaitwa musi wa 16 Kurume.
Vachitaura nevatori venhau muHarare, gurukota rinowona nezvebumbiro nemabasa eparamende, VaEric Matinenga, vati vakaudzwa nevakuru vavo muhurumende kuti referendamu iyi ichaitwa musi wa16 Kurume.
VaMatinenga vati zuva iri rakabvumiranwa nedare remakurukota ehurumende mumusangano wakaitwa neChipiri, uyo vati havana kupinda.
VaMatinenga vati havazivi kuti mari inodiwa kuita referendamu yavepo here kana kuti kwete, sezvo iri risiri basa ravo.
Asi gurukota rezvemari, Va Tendai Biti, pamwe negurukota rinowona nezvemitemo, Va Patrick Chinamasa, vakanyorera sangano re United Nations Development Program, UNDP, vachikumbira mari yesarudzo nereferendamu.
Vaviri ava vakati zvirongwa zviviri izvi zvaida mari inoita mazana maviri nemakumi mashanu emamiriyoni emadhora, asi pari zvino hurumende yaive nemari inoita makumi maviri neshanu emamiriyoni emadhora, nokudaro vaitsvaga jeredza racho pamari iyi.
Makurukota ehurumende mazhinji ataura neStudio 7 anoti nyaya iyi atoinzwawo neChipiri uye haina kana kumbozeyiwa mudare remakurukota. Vane ruzivo nezviri kuitika vanotiwo kana sangano rinofanira kuronga sarudzo idzi reZimbabwe Electoral Commission, range risati rasumwa.
Vane ruzivo nezviri kuitika vanoti mutungamiri wenyika, VaRobert Mugabe, mutungamiri wehurumende, VaMorgan Tsvangirai, pamwe nemutevedzeri wavo, VaArthur Mutambara, ndivo vakaronga zvezuva iri vasina kusuma vamwe.
Zvinonzi VaMatinenga vatoudzwa nevakuru ava kuti vataure mubepanhau rehurumende kana kuti Government Gazette neChishanu vachitara zuva iri zviri pamutemo.
Munyori mukuru muMDC inotungamirwa naVaWelshman Ncube, Amai Priscilla Misihairambwi Mushonga vanoti VaNcube havana kunge vasumwa nezvenyaya iyi.
Sangano rinorwira kuti munyika muve nebumbiro idzva remitemo yenyika rinobva muvanhu, reNational Constitutional Assembly, NCA, rinoti harisi kufara nekuti nguva yapihwa vanhu kuti vazeye gwaro rebumbiro iri ishoma zvikuru.
Sachigaro veNCA, Muzvinafundo Lovemore Madhuku, vanoti vave kuendesa VaMugabe kudare repamusoro soro nezvenyaya iyi, nekuti vari kushandisa mitemo nenzira inotyora kodzero dzevanhu vakawanda.


text:
Musangano weCoordination Committee for the Development and Promotion of African handicraft, CODEPA, unosanganisira makurukota, nevamwe vashandi vehurumende vemunyika dzakasiyana siyana muAfrica, pamwe nevamwe vanhu vanoita zvigadzirwa zvemaoko watanga neChitatu muBulawayo vanhu ava vachibvumirana kuti mabasa emaoko akakosha zvikuru mukusimudzira hupenyu hweveruzhinji pamwe nehupfumi hwenyika.
Vachitaura pakuvhurwa kwemusangano uyu muBulawayo, mutevedzeri wegurukota rezvemabhizimisi madiki, VaNoveti Muponora, vati basa rekuita zvigadzirwa zvemaoko kana kuti handicraft muChirungu rakakosha zvikuru nekuti rinokwanisa kuitwa neveruzhinji kusanganisira vekumaruwa, risingade mari yakawanda kuti vatange kuriita.
VaMukonori vati vanhu vanoita basa iri vanosangana nezvimhingamupinyi zvakawanda kusanganisira kushaya ruzivo rwakakwana rwekuti votengesa sei kana kuti votengesera kupi zvigadzirwa zvavo uye kushaya zvikwereti kumabhanga kuti vavandudze mabasa avo.
Vatiwo musangano weCODEPA wakakosha sezvo uchipa mukana wekuti vanhu vazeye zvakasiyana siyana pamusoro pemabasa ezvigadzirwa zvemaoko.
Amai Florence Tembo vanogadzira ma-handbag vari muchikwata nemamwe madzimai mumusha weGwabalanda muBulawayo, uye ndemumwe wevanoita basa rekugadzira zvinhu nemaoko vange varipo pamusangano uyu.
Amai Tembo vaudza Studio 7 kuti vanoona musangano wakadai uchibatsira kuunza mitemo inokwanisa kusimudzira basa ravanoita.
Chizvarwa cheku nyika yeGambia VaLamin Susso ndemumwe wevanhu vekunze kwenyika varipowo pamusangano uyu. VaSusso vanogadzira zvinhu zvakadai sengoma negitare rinonzi kora. Vati kuve pamusangano uyu kunovabatsira kuti vapangane mazano nevamwe kuti vovandudza sei mabasa avo.
Izvi zvatsigirwawo naAmai Velia Makichi veMalwatte Women’s Craft Centre kuMarondera, avo vanogadzira magumbeze nezvimwe kubva kushinda yehwai.
Amai Tembo vati kunyange hazvo basa ravo rekugadzira mahandbag richivabatsira kuwana chouviri, pari zvino zvinhu hazvizi kunyatsovafambira zvakanaka nekuda kwekuti vanhu vakawanda havana mari yekutenga zvinhu zvavo.
Amai Makichi vabvumiranawo nedambudziko iri vakatiwo rimwe dambudziko ravari kusangana naro inyaya yekushaya mari yekusimudzira basa ravo.
Vati kunyange hazvo vakanzwa nezvemari inonzi inofanirwa kubatsira madzimai ari mumabhizimisi, havana ruzivo rwakakwana pamusoro pemari iyi.
Zimbabwe yakawana madhora mamiriyoni matatu kubva mukutengesa zvigadzirwa zvemaoko uye nyanzvi munyaya idzi dzinoti mari iyi inogona kukwira kana vanoita basa iri vakanyatsotsigirwa zvizere.
CODEPA mubatanidzwa wenyika makumi maviri nenhanhatu dzemuAfrica uye chinangwa chemubatanidzwa uyu ndechekusimudzira mabasa ezvigadzirwa zvemaoko. Muzinda wemubatanidzwa uyu uri munyika yeBurkina Faso.
Musangano weCODEPA unoitwa gore rega rega uye musangano wavhurwa nhasi ndewechinomwe kubva pakatanga mubatanidzwa uyu.


text:
Kingstone Mapupu —
VARIMI vemabanana vekuHonde Valley kuNyanga, kuManicaland vanoti mitengo yechirimwa ichi yadzikira zvikuru kana vachienzanisa nemakore adarika izvo zviri kudzorera bhizinesi ravo kumashure.
Kwayedza svondo rapera yakashanyira dunhu iri ndokuita hurukuro nevamwe varimi avo vari kuchema-chema nekuda kwekudzikira kwemutengo wemabanana.
Mai Melody Magagada (23) vanoti mutengo wemabanana wadzikira zvikuru zvave kuita kuti vatsvage zvimwe zvekutengesa kuti vararame. “Izvozvi hatina chatiri kuita nekuti kana zvinhu zvakanaka tinotengesa mabanana 12 ne$1 asi iye zvino tave kutengesa mabanana 20 ne$1 nekuti ukarega kudaro unoswera usina kutengerwa woshaya chekudzokeresa kumusha sezvo tichiuya kuzotengesera kuno kuNyamhuka kuNyanga,” vanodaro Mai Magagada.
Vanoti vanorima mabanana aya voga uye rimwe dambudziko ravakatarisana naro kudhura zvakare kunoita motokari dzavanohaya pakutakurisa chirimwa ichi kuenda kumisika kunotengesa.
“Motokari dzatinohaya dzinodhura zvikuru zvakare tinenge tabatsirwa nevamwe vanhu vatinopa mari pakukohwa mabanana aya, pekugumisira unozoona kuti hapana mari yaunodzoka nayo kumba,” vanodaro Mai Magagada.
Vanoti vave kuona zvakakodzera kutsvaga zvimwe zvekurima zvakaita semuriwo, matomatisi nederere izvo zvine mitengo iri nani kumisika kana zvichienzaniswa nemabanana.
Mashoko avo anotsinhirwa naMai Rennie Matsekesa Marevangepo vekudunhu raMambo Muparutsa kuHonde Valley vachiti bhizinesi remabanana raderera zvikuru.
“Dambudziko racho rasangana nekuti vanhu havanawo mari nekudaro mitengo yezvirimwa zvedu yadzikirawo zvikuru. Mabanana akaswera asina kutengwa wotoziva kuti ave kuwora saka unoguma wave kuatengesa nemari shoma zvikuru,” vanodaro.
Vanoti vamwe vanoda kuhodha vanotenga mabanana 35 ne$1 kana vachinge vauya kuminda yavo, izvo vanoona sekupa vanhu pachena.
“Iwe murimi ukada kuuya woga kumusika vemotokari vanokuchaja $70 kunosvika kuNyanga uye imwe nguva ukada kuenda kuHarare mari yacho inowanda zvikuru yekuhaya zvekupotsa yasvika $150 kana kudarika. Saka bhizimisi racho mazuva ano hapana,” vanodaro Mai Marevangepo.
Vanoti chishuwo chavo ndechekuti kudai vawana rubatsiro kubva kuHurumende nemamwe masangano akasiyana rwekuti vakwanise kutenga mishina yekugaya mabanana aya vachigadzira kumwe kudya kwakasiyana kana zvinwiwa.
“Vana vedu kuzvikoro havachakwanisa kuenda sezvo mari yacho isisawanikwe sekare,” vanodaro Mai Marevangepo.
Vanotiwo munguva ino yemwaka wekunaya kwemvura vedzimotokari havadi kufamba mumigwagwa yeko nekutyira kuti motokari dzavo dzinotsvedza mumakomo zvinoita kuti mabanana avo aworere mudzimba.


text:
“Basa Iguru”
INGUVA yemusangano unokosha chaizvo muJerusarema. Mambo Dhavhidhi ashevedza machinda ake ose, vakuru vakuru, nevarume vane simba. Vari kufara chaizvo nechiziviso chinokosha chavanzwa. Jehovha asarudza Soromoni, mwanakomana waDhavhidhi, kuti avake chivako chikuru chekunamatira Mwari wechokwadi. Mambo Dhavhidhi agamuchira purani yechivako chacho achiita zvekufemerwa uye aipa Soromoni. Dhavhidhi anoti: “Basa iguru; nokuti chivako ichi chikuru hachisi chomunhu, asi ndechaJehovha Mwari.”
Dhavhidhi anobva abvunza kuti: “Ndiani anozvipira kuzadza ruoko rwake nechipo [chekupa] Jehovha nhasi?” (1 Mak. 29:5) Kudai waivapo, ungadai wakaita sei? Ungadai wakatsigira here basa iri rakakura? VaIsraeri vakaita chipatapata vachitsigira basa racho. “Vakafara nokupa zvinhu nokuzvidira . . . nokuti vakapa Jehovha zvinhu nokuzvidira, nomwoyo wakakwana.”
Papera mazana emakore, Jehovha akaita kuti pave nechimwe chinhu chakakura kupfuura temberi yakavakwa naSoromoni. Akaita kuti pave netemberi huru yezvekunamata, kureva urongwa hwekuti vanhu vakwanise kumunamata kuburikidza nechibayiro chaJesu. (VaH. 9:11, 12) Jehovha ari kubatsira sei vanhu kuti vayanane naye mazuva ano? Ari kushandisa basa redu rekuita kuti vanhu vave vadzidzi. (Mat. 28:19, 20) Nemhaka yebasa iri, gore negore tiri kuitisa mamiriyoni ezvidzidzo zveBhaibheri, zviuru zvevadzidzi zviri kubhabhatidzwa, uye ungano dzakawanda dziri kutangwa.
Kuwedzera kuri kuitika kunoreva kuti tinofanira kuprinda mabhuku akawanda, kuvaka nekugadziridza Dzimba dzeUmambo, uye kutenga nzvimbo dzekuvakira dzimba dzemagungano. Handizvo here kuti basa redu rekuparadza mashoko akanaka iguru uye rine mubayiro?
Kuda Mwari nemuvakidzani uye kuziva kuti basa rekuparidza Umambo rinofanira kuitwa nekukurumidza kunoita kuti vanhu vaMwari vauye “nechipo [chekupa] Jehovha” kuburikidza nekupa mipiro. Zvinofadza zvikuru ‘kukudza Jehovha nezvinhu zvedu zvinokosha’ uye kuona zvinhu zvakadaro zvichishandiswa nekuchenjera pakuita basa guru risati ramboitwa.


text:
BHAIBHERI RINOCHINJA UPENYU
“Ndaida Chaizvo Kuva Mupristi”
- GORE ROKUBEREKWA: 1957
- NYIKA: MEXICO
- NHOROONDO YOUPENYU: AKADZIDZIRA UPRISTI; AIVA NEHASHA
MARARAMIRO ANDAIITA:
Ndakaberekerwa mutaundi duku reTexcoco. Panguva iyoyo, migwagwa yakawanda yakanga isina kugadzirwa, yakazara guruva. Zvaisava zvitsva kuona vanhu vemumaruwa aiva pedyo vachiuya nemadhongi avo muguta akatakura zvinhu zvokutengesa. Mhuri yedu yaiva yevarombo, iine vana vapfumbamwe uye ini ndaiva wechinomwe. Baba vangu vaigadzira maguarache (hwashu) kuti tiwane chouviri. Asi vakafa ndiine makore manomwe. Kubvira ipapo, amai vangu vaitambura kuti vawanire mhuri chokudya.
Sekuru vangu vairidza violin (chiridzwa chakaita segitare) uye vaitungamirira boka raiimba nziyo dzechitendero dzemusambo weclassic. Anenge munhu wese wemumhuri medu airidza chiridzwa. Amai vaiimba mukwaya yechechi, uye sekuru vangu vairidza piyano nekuimba nziyo dzeopera. Taiva takazvipira pakunamata muchechi yeRoma uye ndaiita basa rokubatsira mupristi pamisa, ndichida chaizvo kuzova mumishinari wechechi yeRoma. Asiwo ndaifarira chaizvo mafirimu ekarati. Kuramba ndichiona mafirimu iwayo kwakaita kuti ndive munhu anofarira zvekurwa.
Muguta rePuebla, ndakapinda chikoro chechitendero chaidzidzisa vanoda kuzoita vapristi, vafundisi, zvichingodaro. Chinangwa changu chaiva chokuzoita mupristi wechechi yeRoma. Asi mugore rokupedzisira rezvidzidzo zvangu ndakaodzwa mwoyo nechechi yeRoma. Mumwe munun wechidiki akatanga kuita zvairatidza kuti aida kuti ndiite zvepabonde naye. Ndakakunda muedzo wacho, asi izvi zvakaita kuti ndive nechido chokuroora. Ndakaonawo kuti vapristi vakawanda vaiva neunyengeri. Ndakazosiyana nechinangwa changu chokuva mupristi.
Pandaiita basa rokubatsira mupristi pamisa ndaida chaizvo kuzova mumishinari wechechi yeRoma, asi ndaifarirawo chaizvo mafirimu ekarati uye zvakaita kuti ndive munhu anofarira zvekurwa
Ndakasarudza kudzidza zvemimhanzi paNational Conservatory of Music kuMexico City. Pandakapedza zvidzidzo zvangu, ndakaroorana nemudzimai wangu uye pasina nguva takanga tava nevana vana. Ndairiritira mhuri yangu nokuimba paMisa muChechi yeRoma.
Kubvira pakutanga chaipo, zvinhu zvakanga zvisina kumira zvakanaka muwanano yedu. Ini nemudzimai wangu tairwisana pamusana pekuti taiitirana shanje. Takatanga tichikandana makobvu nematete asi takazopedzisira tava kukandana zvibhakera chaizvo. Papera makore 13 takasarudza kuparadzana uye pashure takazodambura muchato.
KUCHINJWA KWAKAITWA UPENYU HWANGU NEBHAIBHERI:
Ndakatanga kuonana neZvapupu zvaJehovha ndisati ndaparadzana nemudzimai wangu. Zvapupu zviviri zvakagogodza pasuo redu ndokutaura kuti zvaida kukurukura Bhaibheri neni. Ndaifunga kuti ndaiziva zvakawanda nezvechitendero saka ndaida kuvaratidza kuti havazivi. Ndakavabvunza mibvunzo yakaoma yandaifunga kuti haina mhinduro. Asi ndakashamisika kuti vaindipa mhinduro dzinogutsa dzinobva muBhaibheri. Ndakatanga kuona kuti ndaingoziva zvishoma. Zvisinei havana kuzoramba vachindishanyira nokuti mudzimai wangu akanga asingavafariri uye ini ndaiva nezvakawanda zvokuita.
Papera makore mashanu ndakanga ndava kugara nemumwe mukadzi, anonzi Elvira, pandakasangana zvakare neZvapupu zvaJehovha. Elvira aifarira Zvapupu saka zvakandiitira nyore kuti ndigare ndichidzidza Bhaibheri. Asi zvakanditorera makore akawanda kuti ndirege mararamiro akaipa andaimboita.
Ndakaona kuti kana ndaida kunamata Jehovha nemwoyo wose, ndaifanira kuchinja zvakawanda muupenyu hwangu. Kutanga, ndaifanira kusiya basa rangu rokuimba paMisa yeChechi yeRoma uye izvi zvaireva kuti ndaifanira kutsvaka zvimwe zvokuzviraramisa nazvo. (Zvakazarurwa 18:4) Ndaifanirawo kunyoresa muchato wangu naElvira.
Chimwe chezvinhu zvaiva zvakandiomera zvikuru chaiva chokudzidza kudzora hasha dzangu. Ndima mbiri dzemuBhaibheri dzakanyatsondibatsira ndiPisarema 11:5, inotaura kuti Jehovha anovenga chisimba, uye 1 Petro 3:7 iyo yakandidzidzisa kuti kana ndichida kuti Jehovha anzwe minyengetero yangu, ndinofanira kubata mudzimai wangu nerukudzo. Pandakafungisisa ndima idzodzo ndokunyengetera kuti Jehovha andibatsire, ndakakwanisa kudzora hasha dzangu zvishoma nezvishoma.
Bhaibheri rakandidzidzisa kuti kana ndichida kuti Jehovha anzwe minyengetero yangu, ndinofanira kubata mudzimai wangu nerukudzo
KUBATSIRWA KWANDAKAITWA:
Ndava nemhuri inofara. Ndiri kuedza chaizvo kuita kuti ndive neukama hwakanaka nevanakomana vangu vandakabereka nomudzimai wangu wokutanga uyewo kubatsira mhuri yangu kuti irambe iine kutenda kwakasimba.
Pandakanga ndichiri mudiki, ndaida chaizvo kuva mupristi uye kubatsira vanhu. Iye zvino ndava kuona kuti upenyu hwangu hwava nekwahwakananga. Ndinodzidzisa zvemimhanzi kuti ndikwanise kuriritira mhuri yangu. Ndinoonga zvikuru kuti Jehovha akandiitira mwoyo murefu ndokundipa mukana wokuchinja kuva munhu ari nani!


text:
Dornier Do28A-1 Cassic Wings FSX
Size 31.75 MB
Downloads 4 735
Created 30-03-2012 18: 06: 58
Akachinja 11-07-2012 12: 56: 43
rezinesi Freeware
Munyori: Craig Richardson http://www.classicwings.net
Download KwaFSX & Steam Edition & nbspPort-Over FS2004 (kwete DXT12) hapana P3Dv4 + 3D Virtual Cockpit
mhando mbiri KUITA-28A-1 uye ITAI-28A-1S unhu huru 6 textures uye wakanaka rakapotsa Cockpit (VC). Izvi mapatya-injini kuchaita nyore kuwana nzvimbo hanga yenyu.
Mapatya-engined Do 28 yakazonatsiridzwa mukupera 1950s inobva chete-engined Do 27. Yakanga yakagadzirirwa somupristi bapiro monoplane bapiro tichiratidza vachasimudza mano uye necheshure kabhini (vakarara 6 vanhu) uye muswe pakati Do 27. Vose Lycoming uye makumbo chikuru kumhara giya vakanga streamlined iine zvimbi pasi. Kufanana Do 27, Do 28 aikudzwa nedare yakakwirira dzevashanyi akurumidze, ayo kwazvo pasi-nokukurumidza kutiza uye tuoli maitiro akagadzirira pamakwara zvishoma. Kutiza rokutanga C 28 A akashongedzerwa maviri Lycoming 0-540 255 zvapano uye chipasa propellers vakatora nzvimbo musi 20 March 1960 muna Oberpfaffenhofen. The Do 28 B yavo kwaari, Lycoming ıO-540 kuti 290 zvapano uye-bladed zvitatu propellers. The DO 28 C aiva masere seater shanduro mbiri 560 zvapano turboprop pamuti ane kukura haana yapera. Dzinokwana 120 ndege mhando C 28 A uye B vakaitwa. Vamwe namano dzichiri uchibhururuka Africa uye South America.
Mapatya-engined Do 28 yakazonatsiridzwa mukupera 1950s inobva chete-engined Do 27. Yakanga yakagadzirirwa somupristi bapiro monoplane bapiro tichiratidza vachasimudza mano uye necheshure kabhini (vakarara 6 vanhu) uye muswe pakati Do 27. Vose Lycoming uye makumbo chikuru kumhara giya vakanga streamlined iine zvimbi pasi. Kufanana Do 27, Do 28 aikudzwa nedare yakakwirira dzevashanyi akurumidze, ayo kwazvo pasi-nokukurumidza kutiza uye tuoli maitiro akagadzirira pamakwara zvishoma. Kutiza rokutanga C 28 A akashongedzerwa maviri Lycoming 0-540 255 zvapano uye chipasa propellers vakatora nzvimbo musi 20 March 1960 muna Oberpfaffenhofen. The Do 28 B yavo kwaari, Lycoming ıO-540 kuti 290 zvapano uye-bladed zvitatu propellers. The DO 28 C aiva masere seater shanduro mbiri 560 zvapano turboprop pamuti ane kukura haana yapera. Dzinokwana 120 ndege mhando C 28 A uye B vakaitwa. Vamwe namano dzichiri uchibhururuka Africa uye South America.
Dornier Do28A-1 Cassic Wings FSX Download


text:
WASHINGTON DC —
Makurukota ezvemukati menyika, Amai Theresa Makone, veMDC inotungamirwa naVaMorgan Tsvangirai, pamwe naVaKembo Mohadi veZanu PF, vasangana nemukuru wemapurisa VaAugustine Chihuri pamusoro penyaya yekutorwa kuri kuitwa nemapurisa marhediyo ari kupiwa vanhu nemasangano akazvimirira pamwe nebato reMDC T.
Amai Makone vanoti vaudza VaChihuri kuti zviri kuitwa nemapurisa hazvisi pamutemo, sezvo marhedhiyo aya asiri zviovhaovha, zvinganzi zvingashandiswa mukutaudzana kwevanhu vaviri.
Asi VaChihuri vanonzi vakumbira kuti nyanzvi dzavo dzimboongorora marhedhiyo aya kuti haasi kushandiswa here mukutaudzana kwevanhu zviri kunze kwemutemo.
Hatina kukwanisa kunzwa divi raVaMohadi panyaya iyi.
Zvichakadaro, mashoko atatambira anoti mapurisa adoma sangano reZimbabwe Peace Project, ZPP, nezita kuti harisi kushanda zviri pamutemo.
Zvinonzi mapurisa ari kupomerawo sangano iri mhosva yekupa vanhu marhedhiyo pamwe nekusora pamisangano inoitwa nebato reZanu PF. Zvinonziwo mapurisa ati anogona kusunga vanhu nenyaya idzi.
Izvi zvinonzi zvabuda pamusangano waitwa nemapurisa nevatori venhau muHarare wekuzeya mashandiro ari kuita masangano akazvimirira ari munyika.
Sachigaro webhodhi reZPP, Reverend Doctor Solomon Zwana, vaudza Studio 7 kuti vanga vasati vanzwa zvizere zvataurwa nemapurisa pamusangano uyu.
Asi vati zvishoma zvavanzwa izvozvo zvinoita kuti vashandi vesangano ravo vasagadzikana.


text:
Kuparidzira Vanhu Vanofamba Nengarava
Dhaunirodha
Zvinofungidzirwa kuti pasi rese pane vanhu vanosvika miriyoni nehafu vanofamba nengarava. Sezvo vashandi vemungarava vachifamba kubva pane chimwe chiteshi vachienda kune chimwe, Zvapupu zvaJehovha zvinoita sei kuti zviudze vakawanda vavo mashoko anobva muBhaibheri? Ngarava painosvika pachiteshi, Zvapupu zvakanyatsodzidziswa zvinokumbira kupinda mungarava yacho kuti zvipe vashandi vemo mabhuku uye kuti zvivadzidzise Bhaibheri vasingabhadhari nemutauro wavanenge vachida.
Izvi zvakabatsira sei? Mumwe weZvapupu zvaJehovha anonzi Stefano uyo anoparidza pachiteshi chengarava chiri muVancouver, kuCanada, akati: “Vamwe vanhu vanofunga kuti vashandi vese vemungarava vakaoma musoro. Variko havo vashoma vakadaro, asi vakawanda vacho vatinotaura navo vanozvininipisa uye vanoda kudzidza.” Stefano anotiwo: “Vakawanda vanotenda muna Mwari uye vanoda kuti avakomborere, saka vanotigamuchira zvine ushamwari.” Kubva muna September 2015 kusvika muna August 2016 muVancouver chete, Zvapupu zvaJehovha zvakashevedzwa kuti zvizoparidza mungarava dzakasiyana-siyana kanopfuura ka1 600! Vanhu vanofamba nengarava vakapiwa zviuru zvemabhuku mumitauro yakawanda uye vanopfuura 1 100 vakatanga kudzidza Bhaibheri.
Chii chinoitwa kuti vanhu vanofamba nengarava varambe vachidzidziswa Bhaibheri?
Sezvo Zvapupu zvichiwanika pazviteshi zvengarava pasi rese, vanhu vanenge vachida kuramba vachidzidza Bhaibheri vanogona kukumbira kuti chimwe Chapupu chizovashanyira kana vasvika kune chimwe chiteshi. Semuenzaniso muna May 2016, Zvapupu zvaJehovha zvemuVancouver zvakaonana nemukuru wevabiki wemune imwe ngarava inotakura zvinhu anonzi Warlito. Vakamuratidza vhidhiyo inonzi Nei Uchifanira Kudzidza Bhaibheri? vachibva vatanga kumudzidzisa Bhaibheri vachishandisa bhuku rinonzi Mashoko Akanaka Anobva Kuna Mwari! Warlito akafarira zvaakadzidza uye aida kuramba achidzidza Bhaibheri, asi ngarava yake yaizonomira kuchiteshi chaiva kure chaizvo chinonzi Paranaguá chiri kuBrazil.
Ngarava yake payakazosvika kuParanaguá patopfuura mwedzi, Warlito akashamiswa chaizvo paakaona Zvapupu zviviri zvemuBrazil zvichifamba mungarava zvichimutsvaga nezita! Vakamuudza kuti zvimwe Zvapupu zvekuVancouver zvakanga zvatumira chikumbiro chake chekuti azoshanyirwa. Warlito akafara chaizvo paakaonana neZvapupu zvekuBrazil uye akatenda zvese zvakanga zvaitwa kuti ashanyirwe. Akataura achifara kuti aizoda kuenderera mberi nekudzidza Bhaibheri ngarava yake payaizonomira pachiteshi chaitevera.


text:
Mapato ari pasi pemubatanidzwa weNERA pamwe nemasangano akazvimirira ari kutarisirwa kuratidzira nemusi weChitatu achipikisa kuenderera mberi kwekuparurwa kwema bond note nehurumende kunyange vanhu vari kuaramba.
NERA neMuvhuro yakakurudzira vanhu kupfeka nhumbi nhema senzira yekuchema kumanikidzwa nehurumende kutambira mari iyi.
NERA, iyo inobatanidza mapato gumi nemasere ezvematongerwo enyika, yaive yakaronga kuratidzira uku neChitatu chesvondo rapera asi mapurisa akavarambidza kupinda mumugwagwa.
Sangano revarairidzi vekumaruwa, reRural Teachers Union of Zimbabwe razivisawo kuti richapindawo mukuratidzira uku, uye richapinda zvakare mune kumwe kuratidzira kunonzi kuri kurongwa nemasangano anosanganisira revashandi reZCTU nemusi weChishanu, 1 Zvita
NeMuvhuro mutauriri weTajamuka/Sesijikile, VaPromise Mkwananzi, nemumwe wavo, VaMehluli Dube, vakasungwa nemapurisa muHarare mushure mekuungana vachironga nezvekuratidzira kwemusi weChitatu uku.
VaMkwananzi vakazivisa kare kuti sangano ravo richapindawo mukuratidzira uku, vachiti mapurisa akatoziviswa kare nezvehurongwa uhwu.
Vechidiki vebato reMDC –T ndevamwe vakazivisawo kuti vachapinda mukuratidzira uku. Mutungamiri wevechidiki ava.
Ma bond note akaparurwa nemusi weMuvhuro, uye atove kushandiswa munyika kunyange hazvo vanhu vari kuaramba.


text:
Monday, 3 July 2017
Nyaya yokuhurira mwana
Stella akawanikwa ane makore makumi maviri nemaviri, mugore ra 2006, ndokuchata nomurume wake Simoni. Vaidanana zvokuti asi havana kumbofunga kuti pane nyaya ingavashungurudza pamuchato wavo. Vakaita rombo rakanaka chose kukwanisa kuwana nzwimbo yokudzidzisa pachikoro chimwe chete ku Masvingo District, pachikoro chokumamisha.
Kwakapera makore maviri Stella achimwa mapiritsi okudzivirira mima. Vange vabvumirana kuti vombomira zvevana vozoita vatenga kana kuvakisa imba isiri yepachikoro. Umwe musi vari kubasa vakaerekana tete vakuru vanoberekwa kumhuri yokwa Stella vasvika nomununguna wavo. Kwasviba, tete vakatsanangura kuti vauya kuzotora mwana wavo kuti vandobvunzisa kuti sei asiri kuita pamuviri sezvo nguva yareba pasina chaonekwa. Simoni akamoterera ndokushaya musoro wenyaya, ndokuzohwisisa kuti Stella ange asina kuudza hama dzake kuti ari kumwa mapiritsi.
Kwakaita nguva nyaya ichitaugwa kusvika Stella aona kuti vana tete havahwisisi kuti sei asina mimba, uye zvavashungurudza kusvika pakukwira bhazi kuuya kuchikoro kuzomutora kuti vaende naye kunomurapisa. Pane kungoti dai vfona vakati iye aende ega. Vakazotsanagurigwa havo kuti chikonzro chii asi hazvina kuvafadza kuti mwana wavo anotoita zvozvikonesa kuita mimba iye ari pamurume.
Muna 2009 Stella akabva pamapiritsi ndokuchitanga kuronga nyaya yokuita mimba. Mugore ra 2010 richinopera vakaenda kumusha paKisimisi. Mai va Simoni vakabvunza kuti Muchakamirira here? Simoni akaudza mai kuti vakamirira. Mai havana kufara nazvo, Pavakangowana mukana vakaudza muroora wavo kuti dai awana zvokuita kuti abate mimba. Ndizvo here kuti aitombomwa mapiritsi okuti asabata mimba kuita sezvinoita mahure asingadi mimba? Nyaya yakashungurudza vakawanda kusvika Simoni atorana nomukadzi wake akadzokera kuchikoro kundopedzisa horodhei.
Kwapera mwedzi yakati kuti hazvanzi dzaSimoni dzakatangawo kutaura mashoko dzichiita sokuti Simoni akasarudza mukadzi asingazvari. Gore reshani rino pasina mwana zvinorevei? Ivo vese vaiva vadiki paari uye vakazochata iye atochata asi vange vatozvara vana kare. Sei iye asina mwana?
Muna 2011 Tete vakakwira bhazi vakasvikazve pachikoro vakati handiendi ndisina Stella. Ngaauye azobvunzigwa kuti chii chakaipa. Ne Friday, Stella natete vake vakakwira bhazi ndokuenda kumusha wanei pane vakarongwa kuti vabvunzigwe, mudzi yaurawa, vanhu vakuru vemusha vaunganidzwa. Paakazodzokera neSvondho, akapiwa midzi yokunoisa muporridge yaaifanira kudya mazuva ese, uye mushonga wekuvhenganisa nemafuta ekuzora.
Muna 2012 pakasvika horodhei yeEASTER, pange pasi na mimba, mhuri dzese mbiri dzava pakaipa panyaya yacho. Umwewo musi Stella akatsvaka makomhi okundoshopa kuMwasvingo. Pakudzoka ndokusangana na Finos, mununguna wa Simoni wekwa babamukuru mukoma wababa vake, aiva mupurisa. Vakamirira ma Lift vese kwekanguva ndokutaudzana panyaya dzakawanda. Maiguru vakaudza murunyana wavo kuti nyaya yembereko yaivadzya moyo chose zvokuti havachazivi zvokuita. Finos aitiva nomukadzi wakewo nemwana umwe chete nemimba yotoonekera.
"Zvino muchaita seiko nhai maiguru? "
"Babamunini, ndatoperegwa zvandiri izvozvi. Mhuri yenyu yese iri kuti ndirambwe nokuti handizvari. Murimi ini maidiiwo nhai babamunini? Munohwisisa nyaya yangu.? "
"Pamwe regai nditaure namukoma kuti iye anofungei. Pamwe muri kungozvinetsa pasina nyaya. Imi mange mafunga kuti chii changaitwa, maiguru?"
"Mukoma wako hapana chaanotaura. Hama ndidzo dzinogara dzakangofona dzichindituka. Dai waiziva zviri pamoyo pangu waindibatsirawo shuwa. Pavanhu vese vemhuri yenyu iwe Babamunini, haungaregi ndichidzingwa pamusha. Dai waonawo zvokuita. Ndibatsirewo, Finos, shuwa. Ndodzingwa here iwe wakatarisa? "
"Maiguru muri kurevesa here kana kuti muti kutamba? Ko mainini venyu vozoti kudii? "
"Babamunini, ukandibatsira, chakaipa chiiko. Mwana ndewemhuri yenyu. Mainini vanoudzwa nani? Mukoma wako anoudzwa nani? Iwe kana wangoonawo kuti moyo wako wandiitira tsitsi, wofona woti ndizotora muriwo, wondibatsira. zvopera zvakadaro shuwa babamunini. Uye zvikaita ndingafara chose. Bundu randinaro pamoyo uguru. Ndamirira makore awanda veduwe. "
"Mandiomesera maiguru asi ndahwisisa hangu."
Muna February 2013, Stella wakazvara chana chisikana chakafanana chose nomurume wake Simoni. Nanhasi vakawanda vanongoti mwana akafanana nababa vake. Paakangotanga nyaya yokunotora muriwo kuGarden yemurunyana wake, haana kunonoka kumira kuenda kumwedzi.
Asi chihure ichi ndechekuda mwana chete pamusha wevanhu vasingahwisisani. Zvaifanira kunge zvakaitika ndezvokuti mukashaya mbereko moona sokuti idambudziko renyu mese morigadzirisa mese. Taurai maonere enyu pakuhura kwa Stella nomurunyana wake. Zvaikwanisika kuti ahure nomunhu wekuzhe kwemhuri kusvika aita mimba. Asi akasarudza murunyana aaiziva kuti anevana nechekare saka anozvarisa. Zvinokwanisika here kuti Stella aitoziva kuti murume wake ndiye ane dambudziko asi achishaya mayaurire?
Kune varume/vakadzi vane nyaya yokushaya mbereko asi vasina mukana wekutsanangurirana kuti zvoitwa sei. Ngatiude pachena kuti vakawanda vari kuzopedzisira vahura.
Kana wakambosvika pakadai, tiudzewo kuti wakazozvifambisa sei nokuti nyaya dzinokwanisa kubvapo dzakawanda.
3 comments:
- Anonymous said...
-
Ini ndine shamwari yanguwo yakandiudza yakaita saizvozvo. Anoti iye akagara nemurume makore akati kuti pachishaiwa mbereko. Vakatorana nemurume kuenda kwanachiremba asi kwese vaiti murume ndiye ane dambudziko. Mukadzi akazvigamuchira asi vachingoramba vachitsvaka mhindu dzokurapa murume.
Zvino hama dzemurume dzakatangawo kushungurudza mukadzi kusvika voti ngaarambwe. Mukadzi uyu akazonzwa kuchitorongwa kuti murume wake adanane neumwe musikana wemumaraini mavo imomo. Akati, zano ndini.....regai nditsvake chikomba tiwane mwana. Akaita munhu waakataurirana naye akaitiswa mimba. Izvozvi ane kamwana kake murume asingazivi hake kuti hakasi kake.
Chinokonzeresa kuti vanhu vazohura uku, inyaya yepressure kubva kuhama. Dai hama tikagona kugamuchira zvinenge zviripo and just give advice to seek medical attention.
- 7 August 2017 at 07:21
- Anonymous said...
-
Nyaya yemwana iyi yakatooma. Shamwari yangu inedambudziko rimwe chete. Vakaroorana in 2006 asi hapana mwana nanhasi uno. Sahwira wangu akandikurukurira dambudziko rake akabuda pachena kuti iye ndiye aiva nedambudziko.ini ndakaroora uye tava nevana 2. Sahwira wangu akazouya kumba kwangu nemudzimai wske madhamu vangu vasipo vamboenda kumusha kwavo kundoona ambuya vaidzimbwa nemuviri.ndakavagamuchira ndokuvapa zvokumwa sezvo kwaipisa musi uyu. Vakazondisuma nenyaya yavakange vauya nayo uye vakange vatotenderana kuti ndirare nemukadzi wesahwira wangu ndivaitire mwana. Ndakatarisa sahwira wangu sei wafunga kuti ichi chinhu chakanaka . Ndakavaudza kuti hazvaigona zvavakanga vakumbira. Ndakazonovasiya kumba kwavo vachitaridzika kusafara nemhinduro yangu.mushure memwedzi mitatu mukadzi weshamwsri yangu akauya kubasa kwangu palunch hour achiti andivigira chokudya.saka takabuda ndokunogara pamabhenji ecemende kunze .pakarepo vasahwira vangu vakabva vasvika nechikafu. Vakasimudzira chikumbiro chavo chakare chiye apa vachiti vanemubairo we 5000 dollars.ndakaramba kuita zvavakange vakumbira.ndakazoudzawo vadzimai vangu nezvenyaya iyi pakabva paita chimoto chaicho zvokuti nhasi uno hatichaonani nasahwira wangu.vanhu ngavahwisise kuti mwana chipo chinobva kunaMwari.
- 17 September 2017 at 22:44
- Mai E Chibwe said...
-
Tinotenda nenyaya mbiri idzi dziri pamusoro. Kana wava munhu ati kurei, unotoziva mhuri dzine vana vasiri vababa vomusha. Ugozivazve vana baba vakamitisa kuzhe kwemusha iri ngari yokuda mwana. Nyaya dzakadai dzinoda kubudirana pachena. Kuhurirana kunokwanisa kutokonzera matambudziko akawedzera kupfuura pamange muri.
- 18 September 2017 at 01:31


text:
Matattoo—Bhaibheri Rinoti Chii Nezvawo?
Mhinduro yeBhaibheri
Bhaibheri rinotaura nezvematattoo kamwe chete pana Revhitiko 19:28, richiti: “Musazvitema nyora [matattoo].” Mwari akapa murayiro uyu kurudzi rwevaIsraeri, uye izvi zvaizovasiyanisa nemamwe marudzi akanga akavapoteredza aizvinyora-nyora pamuviri yavo mazita kana kuti mifananidzo yevanamwari vavo. (Dheuteronomio 14:2) Kunyange zvazvo vaKristu vasiri pasi poMutemo wakapiwa vaIsraeri, zvairehwa nemutemo uyu zvinokosha kuti tifunge nezvazvo.
MuKristu anofanira kuiswa tattoo here?
Mavhesi anotevera anogona kukubatsira pakuita chisarudzo:
‘Vakadzi ngavapfeke zvakanaka.’ (1 Timoti 2:9, Bhaibheri Dzvene muChiShona Chanhasi) Zvinorehwa norugwaro urwu zvinoshandawo kuvanhurume. Tinofanira kuremekedza mafungiro evamwe torega kuita zvinhu zvokuti vanhu vanenge vachingotitarisa.
Vamwe vanoiswa matattoo vachida kuratidza kuti vanhu vorudzii kana kuti vachida kuratidza kuti hapana munhu anovaudza zvokuita nomuviri wavo. Asi Bhaibheri rinokurudzira vaKristu kuti: ‘Ipai miviri yenyu sechibayiro chipenyu, chitsvene, chinogamuchirika kuna Mwari, iro basa dzvene nesimba renyu rokufunga.’ (VaRoma 12:1) Zvibvunze kuti sei ndichida kuiswa tattoo. Kana uchizviita nemhaka yokuti ndizvo zviri mufashoni kana kuti uchida kuratidza kuti uri wechikwata chakati, yeuka kuti unogona kuzochinja mafungiro ako asi tattoo hauzokwanisi kuibvisa. Kuongorora chinangwa chauri kuda kuisirwa tattoo kunogona kukubatsira kuti uite chisarudzo chakanaka.—Zvirevo 4:7.
“Zvirongwa zvomunhu anoshingaira zvinobatsira, asi munhu wose anokurumidzira zvinhu achashayiwa njere.” (Zvirevo 21:5) Munhu anogona kuiswa tattoo asina kumbonyatsofunga nepo zvichigona kuzomukanganisa muupenyu hwake kunyange pakuwana basa. Uye matattoo anogona kunge achidhura chaizvo uye achirwadza kuzoabvisa. Ongororo dzinoitwa uye kukura kuri kuita bhizimisi rokubvisa matattoo zvinoratidza kuti vanhu vakawanda vanoiswa matattoo vanozozvidemba kuti dai vasina havo kuiswa.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
2 Zvino Jona akanyengetera kuna Jehovha Mwari wake ari mudumbu rehove,+
2 akati:
“Ndakashevedzera kuna Jehovha ndichitambudzika,+ iye akandipindura.+Ndakachemera kubatsirwa ndiri mudumbu reSheori.+Imi makanzwa inzwi rangu.+
3 Pamakandikanda munzvimbo dzakadzika, mumwoyo megungwa guru,+Rwizi rwakabva rwandikomberedza.Masaisai enyu ose nemafungu enyu—zvakapfuura nepamusoro pangu.+
4 Ini ndakati, ‘Ndadzingwa pamberi penyu!+Ndichazotarirazve sei temberi yenyu tsvene?’+
5 Mvura yakandikomberedza kusvikira kumweya wangu chaiko;+ mvura yakadzika yakaramba yakandikomberedza.Masora akamonera musoro wangu.
6 Ndakadzika pasi pemakomo.Mizariro yenyika yakanga iri pamusoro pangu nokusingagumi.Asi makabudisa upenyu hwangu mugomba, haiwa Jehovha Mwari wangu.+
7 Mweya wangu pawakapera simba mukati mangu,+ Jehovha ndiye wandakayeuka.+Munyengetero wangu wakabva wasvika kwamuri, imo mutemberi yenyu tsvene.+
8 Vaya vanoremekedza zvidhori zvenhema, vanosiya mutsa wavo worudo.+
9 Asi ini, ndichabayira chibayiro kwamuri nenzwi rokuonga.+Ndicharipa zvandakapika.+ Ruponeso runobva kuna Jehovha.”+
10 Kwapera nguva yakati, Jehovha akarayira hove yacho, ikarutsira Jona panyika yakaoma.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Jona 2
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHIDZIDZO 12
Chii Chinoitika Parufu?
Rufu kusiyana noupenyu. Rufu rwakafanana nehope huru. (Johani 11:11-14) Vakafa havagoni kunzwa, kuona, kutaura, kana kufunga chimwe chinhu. (Muparidzi 9:5, 10) Chitendero chenhema chinodzidzisa kuti vakafa vanoenda kunyika yemidzimu kuti vanogara namadzitateguru avo. Izvozvo handizvo zvinodzidziswa neBhaibheri.
Vakafa havagoni kutibatsira, uye havagoni kutikuvadza. Zvakajairika kuti vanhu vaite zvetsika nokupa zvibayiro zvavanotenda kuti zvichafadza vakafa. Izvi hazvifadzi Mwari nokuti zvakavakirwa pane imwe yenhema dzaSatani. Uyewo hazvifadzi vakafa, nokuti havana upenyu. Hatifaniri kutya kana kunamata vakafa. Tinofanira kunamata Mwari chete.—Mateu 4:10.
Vakafa vachararamazve. Jehovha achamutsira vakafa kuupenyu muparadhiso yapasi. Nguva iyoyo ichiri mberi. (Johani 5:28, 29; Mabasa 24:15) Jehovha anogona kumutsa vakafa kungofanana namamutsiro aungaita munhu akarara.—Mako 5:22, 23, 41, 42.
Pfungwa yokuti hatifi inhema dzakaparadzirwa naSatani Dhiyabhorosi. Satani namadhimoni ake vanoita kuti vanhu vafunge kuti midzimu yavakafa mipenyu uye kuti inokonzera zvirwere nezvimwe zvinetso. Satani anonyengedza vanhu, pane dzimwe nguva achishandisa kurota uye zviratidzo. Jehovha anopa mhosva vanoedza kutaura navakafa.—Dheuteronomio 18:10-12.


text:
Unoyeuka Here?
Wakanyatsoverenga here magazini eNharireyomurindi emwedzi mishoma yapfuura? Ona kana uchikwanisa kupindura mibvunzo inotevera:
VaKristu vanofanira kunyengetera kuna Jesu Kristu here?
Kwete. Jesu pachake akatidzidzisa kuti tinyengetere kuna Jehovha, uye naiyewo ainyengetera kuna Baba vake. (Mat. 6:6-9; Joh. 11:41; 16:23) Vateveri vake vekutanga vainyengeterawo kuna Mwari, kwete kuna Jesu. (Mab. 4:24, 30; VaK. 1:3)—1/1, peji 14.
Chii chatingaita gore negore patinenge tichigadzirira kuyeuka rufu rwaJesu?
Chimwe chinhu chatinogona kuita kutevedzera purogiramu yekuverenga Bhaibheri yeChirangaridzo. Tinogonawo kufunga nezvekuwedzera ushumiri hwedu. Zvakanakawo kuti tinyatsofungisisa uye tinyengetere nezvetariro yedu yatakapiwa naMwari.—1/15, mapeji 14-16.
Chii chakazoitika kuvasungwa vaviri vechiIjipiti vakaudza Josefa hope dzavainge varota?
Josefa akaudza mudiri waFarao kuti aizodzorerwa pabasa rake. Asi mubiki akaudzwa kuti hope dzake dzaireva kuti Farao aizoita kuti aurayiwe oturikwa padanda. Zvose izvi zvakaitika sokududzirwa kwazvainge zvaitwa. (Gen. 40:1-22)—2/1, mapeji 12-14.
Chipo chipi chakapiwa hama dzokuJapan?
Vakapiwa kabhuku kane Evhangeri yaMateu kanobva muShanduro Yenyika Itsva. Kabhuku aka kari kupiwa vanhu muushumiri, uye vakawanda vasinganyatsozivi Bhaibheri vari kukafarira.—2/15, peji 3.
Chii chakaita kuti zvive nyore kuti mashoko akanaka aparadzirwe munguva yakararama vaKristu vepakutanga?
MuRoma makamboita nguva yakwaiva nerunyararo yainzi Pax Romana. Vadzidzi vaJesu vaikwanisa kufamba nemigwagwa yakanaka. Mutauro wechiGiriki ndiwo wainyanya kushandiswa, zvichiita kuti vadzidzi vaJesu vakwanise kuparidzira kunyange kuvaJudha vainge vakapararira muumambo hweRoma. Uye vadzidzi vaigona kushandisawo mutemo weRoma kuti vadzivirire mashoko akanaka.—2/15, mapeji 20-23.
Nei vaKristu vechokwadi vasingapembereri Isita?
Jesu akarayira vateveri vake kuti vachengete rufu rwake kwete kumutswa kwake. (Ruka 22:19, 20)—3/1, peji 8.
Mazuva ano, nei mabhuku edu asingachanyanyi kutaura kuti nhoroondo dziri muBhaibheri dzine kumwe kuzadziswa kukuru?
Bhaibheri rinotaura kuti vamwe vanhu vane zvavaimiririra. Mumwe muenzaniso wacho uri pana VaGaratiya 4:21-31. Asi hatifaniri kungoti munhu mumwe nemumwe ari muBhaibheri ane zvaanomiririra. Zvisinei, tinogona kutsvaka zvidzidzo zvinokosha pavanhu ivavo uye zvakaitika kwavari. (VaR. 15:4)—3/15, mapeji 17-18.
Nei chinyorwa chakawanikwa mumarara ekare kare muIjipiti chichikosha?
Mumakore okuma1900, pakawanikwa chimwe chinyorwa chekare chaiva nezvidimbu zveEvhangeri yaJohani. Chinyorwa ichi chinofanira kunge chakanyorwa makore mashoma Johani anyora bhuku rake, uye mashoko arimo anoratidza kuti zviri mubhuku reBhaibheri raJohani ndezvechokwadi.—4/1, mapeji 10-11.
Nei kudzinga mutadzi asingapfidzi kuri kuratidza rudo?
Bhaibheri rinotaura nezvedanho rinobatsira rokudzinga mutadzi. (1 VaK. 5:11-13) Kudzinga mutadzi kunoita kuti zita raMwari rikudzwe, ungano irambe yakachena uye kunogona kuita kuti mutadzi azopengenuka.—4/15, mapeji 29-30.


text:
CHITSAUKO 7
“Akaramba Achikura Jehovha Ainaye”
1, 2. Zvinhu zvakanga zvakamira sei Samueri paakataura nevanhu veIsraeri, uye nei aifanira kuvaita kuti vapfidze?
SAMUERI akatarisa zviso zvevanhu vekwake. Rudzi rwacho rwakanga rwaungana mutaundi reGirigari, rwashevedzwa nomurume uyu akatendeka akanga ashumira somuprofita uye somutongi kwemakumi emakore. Maiva muna May kana kuti June maererano nekarenda yemazuva ano uye mwaka usiri wemvura wakanga wafamba. Gorosi remuminda yomunharaunda yacho rakanga raoma rava kuda kukohwewa. Boka racho rakanga rakati zii. Samueri aizogona sei kusvika mwoyo yavo?
2 Vanhu vacho vakanga vasinganzwisisi kuti zvinhu zvakanga zvakavaipira zvakadini. Vakaramba vachiomerera pakuti vaida mambo aiva munhu kuti avatonge. Havana kunzwisisa kuti vakanga varatidza kusaremekedza zvikuru Mwari wavo, Jehovha, uye muprofita wake. Chaizvoizvo, vakanga vachiramba kuti Jehovha ave Mambo wavo! Samueri aizogona sei kuvaita kuti vapfidze?
Uduku hwaSamueri hunogona kutidzidzisa zvakawanda nezvokuva nokutenda muna Jehovha pasinei nezvakaipa zvinoitwa nevamwe
3, 4. (a) Nei Samueri akataura nezvouduku hwake? (b) Nei muenzaniso waSamueri wokutenda uchitibatsira mazuva ano?
3 Samueri akataura. Akaudza boka racho kuti: “Ini ndakwegura, ndachena musoro.” Bvudzi rake rakanga rachena rakawedzera uremu kumashoko ake. Akabva ati: “Ini ndakafamba pamberi penyu kubvira ndichiri muduku kusvikira nhasi.” (1 Sam. 11:14, 15; 12:2) Kunyange zvazvo Samueri akanga akwegura, akanga asina kukanganwa uduku hwake. Akanga achiri kunyatsoyeuka mazuva iwayo. Zvisarudzo zvaakanga aita kare ikako, semukomana akanga achikura, zvakanga zvaita kuti ararame upenyu hwokutenda uye hwokuzvipira kuna Mwari wake, Jehovha.
4 Samueri aifanira kuva nokutenda oramba ainako, kunyange zvazvo nguva zhinji ainge aine vanhu vakanga vasina kutenda uye vasina kuvimbika. Mazuva ano, zvakaoma kuva nokutenda zvatinorarama munyika isina kutenda uye ine uori. (Verenga Ruka 18:8.) Ngationei kuti tingadzidzei pamuenzaniso waSamueri, tichitangira pauduku hwake.
‘Kushumira Pamberi paJehovha, Somukomana’
5, 6. Makurire akaita Samueri akanga akasiyana sei neevamwe vana, asi nei vabereki vake vaiva nechokwadi chokuti aizochengetwa?
5 Makurire akaita Samueri akanga akasiyana neevamwe vana. Achangobva kurumurwa, zvimwe aine makore matatu kana kuti anoti pfuurei, akatanga kushumira kweupenyu hwose patebhenekeri tsvene yaJehovha kuShiro, makiromita anodarika 30 kubva kumba kwavo kuRama. Vabereki vake, Erikana naHana, vakapa Jehovha mwanakomana wavo kuti aite basa rinokosha, vachiita kuti ave muNaziri kweupenyu hwake hwose. * Izvi zvinoreva here kuti Samueri akanga araswa, asingachadiwi nevabereki vake?
6 Kwete! Vaiziva kuti mwanakomana wavo aizochengetwa kuShiro. Hapana mubvunzo kuti Mupristi Mukuru Eri ndiye aitarisira zvaiitika, uye Samueri aishanda pamwe chete naye. Kwaivawo nevakadzi vakati kuti vaiita mabasa akasiyana-siyana patebhenekeri, uye zviri pachena kuti vaishanda nenzira yakarongwa.—Eks. 38:8; Vat. 11:34-40.
7, 8. (a) Gore negore, vabereki vaSamueri vaimukurudzira sei norudo? (b) Mazuva ano vabereki vanogona kudzidzei kubva kuvabereki vaSamueri?
7 Uyezve, Hana naErikana havana kumbokanganwa mwanakomana wavo wedangwe wavaida chaizvo, uyo wavakabereka semhinduro yomunyengetero. Hana akanga akumbira Mwari mwanakomana, achivimbisa kupa Mwari mukomana wacho kuti amuitire basa dzvene kweupenyu hwose. Pavaishanya gore negore, Hana aivigira Samueri jasi duku idzva risina maoko raaimugadzirira kuti ashandise pabasa rake repatebhenekeri. Zvechokwadi mukomana wacho aifarira zvikuru kushanya ikoko. Hapana mubvunzo kuti aifarira chaizvo kukurudzirwa uye kurayirwa norudo kwaaiitwa nevabereki vake sezvavaimudzidzisa kuti yaiva ropafadzo yakazokura kushumira Jehovha panzvimbo iyoyo yakasiyana nedzimwe.
8 Mazuva ano vabereki vanogona kudzidza zvakawanda kubva kuna Hana naErikana. Kazhinji vabereki vanowanzofunga nezvokupa vana vavo zvinhu zvokurarama nazvo asi vachifuratira zvinhu zvine chokuita nokunamata. Asi vabereki vaSamueri vaiisa zvinhu zvine chokuita nokunamata pakutanga, uye izvozvo zvakabatsira zvikuru mwanakomana wavo kuti asvike paakazova akura.—Verenga Zvirevo 22:6.
9, 10. (a) Rondedzera zvainge zvakaita tebhenekeri uye manzwiro aiita Samueri muduku nezvenzvimbo tsvene iyoyo. (Onawo mashoko omuzasi.) (b) Mabasa aiitwa naSamueri angangodaro aisanganisirei, uye unofunga kuti vechiduku mazuva ano vangatevedzera sei muenzaniso wake?
9 Tinogona kufungidzira mukomana wacho achikura uye achifamba-famba muzvikomo zvakapoteredza Shiro. Zvaaitarira pasi achiona taundi racho uye mupata waiva nechemuzasi kune rimwe divi, mwoyo wake ungangodaro wakazara nomufaro uye nokudada paaiona tebhenekeri yaJehovha. Tebhenekeri iyoyo yaiva nzvimbo tsvene zvechokwadi. * Yainge yavakwa makore anoda kusvika 400 akanga apfuura pasi pokutungamirira kwaMosesi, uye ndiyo yaiva muzinda wokunamata kwakachena kwaiitwa Jehovha munyika yose.
10 Samueri muduku akasvika pakuda tebhenekeri. Munhoroondo yaakazonyora pave paya, tinoverenga kuti: “Samueri akanga achishumira pamberi paJehovha, somukomana, akasunga efodhi yomucheka werineni.” (1 Sam. 2:18) Zviri pachena kuti jasi iroro risina maoko rairatidza kuti Samueri aibatsira vapristi patebhenekeri. Kunyange zvazvo Samueri akanga asiri weboka revapristi, aiva nemabasa aaiita aisanganisira kuvhura masuo echivanze chetebhenekeri mangwanani uye kushumira mukweguru Eri. Kunyange zvazvo aifarira ropafadzo dzepatebhenekeri, nokufamba kwenguva mwoyo wake wainge usina mhosva wakatanga kunetseka. Paimba yaJehovha paiva nechimwe chinhu chainge chisina kutombomira zvakanaka.
Kuramba Akachena Pasinei Nouori Hwevaaigara Navo
11, 12. (a) Hofini naFiniyasi vakaratidza kukanganisa kupi kwakakura? (b) Hofini naFiniyasi vakaita uori uye zvakaipa zvorudzii patebhenekeri? (Onawo mashoko omuzasi.)
11 Achiri muduku, Samueri akaona uipi chaihwo neuori chaihwo. Eri aiva nevanakomana vaviri vainzi Hofini naFiniyasi. Nhoroondo yaSamueri inoti: “Vanakomana vaEri vakanga vari varume pasina; havana kuva nehanya naJehovha.” (1 Sam. 2:12) Pfungwa mbiri dziri mundima ino dzinopindirana. Hofini naFiniyasi “vakanga vari varume pasina”—kureva kuti “vanakomana vasingabatsiri”—nokuti vakanga vasingaremekedzi Jehovha. Vakanyatsofuratira mitemo yake yakarurama uye zvaanoda. Zvimwe zvivi zvose zvavakazoita zvakatangira pakusaremekedza ikoko.
12 Mutemo waMwari waitaura zvakajeka nezvemabasa evapristi uye mapiro avaifanira kuita zvibayiro patebhenekeri yake. Paiva nezvikonzero zvakanaka nei Mutemo wacho waitaura zvakajeka kudaro. Zvibayiro izvozvo zvaimiririra urongwa hwaMwari hwokukanganwira zvivi kuitira kuti vanhu vave vakachena mumaziso ake, vova vakakodzera kukomborerwa uye kutungamirirwa naye. Asi Hofini naFiniyasi vakaita kuti vamwe vapristi vasaremekedza zvinopiwa zvacho. *
13, 14. (a) Nei pasina mubvunzo kuti vanhu vakanga vakatendeka vaikanganiswa nezvinhu zvakaipa zvaiitwa patebhenekeri? (b) Eri akakundikana sei kuita zvaaifanira kuita, sababa uye somupristi mukuru?
13 Fungidzira Samueri muduku achitarisa, achishamisika, sezvo anoona zvakaipa zvaiitika asi zvisingagadziriswi. Vanhu vangani vaakaona—kusanganisira varombo, vakaderera, vanodzvinyirirwa—vachisvika patebhenekeri tsvene iyoyo vachitarisira kunyaradzwa mune zvokunamata uye kusimbiswa, asi vachizongobvapo vaodzwa mwoyo, varwadziswa kana kuti vanyadziswa? Uye akanzwa sei paakaziva kuti Hofini naFiniyasi vakanga vasingateereriwo mitemo yaJehovha panyaya younzenza, sezvo vairara nevamwe vakadzi vaishanda patebhenekeri ipapo? (1 Sam. 2:22) Zvichida Samueri aitarisira nechivimbo kuti Eri ane zvaaizoita nezvazvo.
Samueri anofanira kunge ainetseka zvikuru paaiona zvakaipa zvaiitwa nevanakomana vaEri
14 Eri aiva nesimba rokugadzirisa dambudziko racho rairamba richikura. Zvaaiva mupristi mukuru, raiva basa rake kuona zvaiitika patebhenekeri. Sababa, aiva nomusengwa wokutsiura vanakomana vake. Uyewo, zvavaiita zvaitokuvadza ivo pachavo uye vamwe vose vaiva munyika yacho. Zvisinei, Eri akakundikana kuita zvaaifanira kuita sababa uye somupristi mukuru. Aingotsiura vanakomana vake zvakaneta-neta. (Verenga 1 Samueri 2:23-25.) Asi vanakomana vake vaitoda kutsiurwa zvakasimba. Vaiita zvivi zvaikodzera rufu!
15. Jehovha akatumira mashoko api akasimba kuna Eri, uye mhuri yaEri yakaita sei nenyevero yacho?
15 Zvinhu zvakasvika pakuipa zvikuru zvokuti Jehovha akatuma “munhu waMwari,” muprofita asina kutaurwa nezita, kuna Eri aine mashoko akasimba okutonga. Jehovha akaudza Eri kuti: ‘Unoramba uchikudza vanakomana vako kundipfuura.’ Nokudaro, Mwari akafanotaura kuti vanakomana vaEri vakaipa vaizofa pazuva rimwe chete uye kuti mhuri yaEri yaizotambura zvikuru, kunyange kutorasikirwa neropafadzo yayo yokuva muboka revapristi. Nyevero iyi yakasimba ine zvayakachinja here mumhuri iyoyo? Nhoroondo yacho inoratidza kuti Eri nevanakomana vake havana kuchinja.—1 Sam. 2:27–3:1.
16. (a) Tinoverenga mashoko okutii nezvekufambira mberi kwaSamueri muduku? (b) Unoona mashoko iwayo achinyevenutsa mwoyo here? Tsanangura.
16 Uori hwose uhwu hwakaita sei kuna Samueri? Nguva nenguva munhoroondo iyi isingafadzi, tinowana zvimwe zvinhu zvinofadza, mashoko akanaka nezvokukura uye kufambira mberi kwaSamueri. Yeuka kuti pana 1 Samueri 2:18, tinoverenga kuti Samueri akanga “achishumira [akatendeka] pamberi paJehovha, somukomana.” Kunyange panguva iyoyo youduku, Samueri akaita kuti kushumira Mwari kuve chinhu chikuru muupenyu hwake. Mundima 21 yechitsauko ichocho, tinoverenga chimwe chinhu chinotonyevenutsa mwoyo zvikuru: “Mukomana wacho Samueri akaramba achikura Jehovha ainaye.” Sezvaaikura, ukama hwake naBaba vake vokudenga hwakawedzera kusimba. Ukama hwepedyo zvakadaro naJehovha ndihwo hunodzivirira zvechokwadi pauori chero hupi zvahwo.
17, 18. (a) VaKristu vechiduku vangatevedzera sei muenzaniso waSamueri pavanotarisana nouori? (b) Chii chinoratidza kuti Samueri akasarudza nzira yakarurama?
17 Zvaizodai zvakava nyore kuna Samueri kufunga kuti kana mupristi mukuru nevanakomana vake vaigona kukurirwa nomuedzo wokuita chivi, iye aigonawo kuita chero zvaaida. Asi uori hunoitwa nevamwe, kusanganisira vaya vanotungamirira, hahumbofi hwakava chikonzero chokuti tiite chivi. Mazuva ano, vaKristu vechiduku vakawanda vanotevedzera muenzaniso waSamueri voramba ‘vachikura Jehovha ainavo’—kunyange kana vamwe vakavapoteredza vakakundikana kuratidza muenzaniso wakanaka.
18 Kusarudza kwakaita Samueri kuteerera Jehovha kwakaguma nei? Tinoverenga kuti: “Nguva yose iyi mukomana Samueri akanga achikura uye aidiwa zvikuru naJehovha nevanhu.” (1 Sam. 2:26) Saka Samueri aidiwa zvikuru nevaya vaiva nemaonero aaikoshesa. Jehovha aida mukomana uyu zvikuru pamusana pokutendeka kwake. Uye Samueri aiziva zvechokwadi kuti Mwari wake aizobvisa uipi hwose hwakanga huchiitwa muShiro, asi zvimwe ainetseka kuti hwaizobviswa rini. Rimwe zuva huri usiku, akazoziva kuti uipi hwevanakomana vaEri hwaizoguma rini.
“Taurai Henyu, Nokuti Mushumiri Wenyu Ari Kuteerera”
19, 20. (a) Rondedzera zvakaitika kuna Samueri patebhenekeri rimwe zuva huri usiku. (b) Samueri akaziva sei kwaibva mashoko acho, uye aibata sei Eri?
19 Kwakanga kwava kuda kuedza asi kuchine rima; rambi guru remutende racho rakanga richiri kubvira. Kuchakati zii, Samueri akanzwa inzwi richishevedza zita rake. Akafunga kuti ndiEri uyo akanga akwegura zvikuru uye asisanyatsooni. Samueri akamuka “akamhanyira” kumukweguru wacho. Unogona here kufungidzira mukomana uyu achimhanya asina shangu kuti anoona kuti Eri aidei? Zvinobaya mwoyo kuona kuti Samueri airemekedza Eri uye aimuratidza mutsa. Pasinei nezvivi zvake zvose, Eri akanga achiri mupristi mukuru waJehovha.—1 Sam. 3:2-5.
20 Samueri akamutsa Eri, achiti: “Ndiri pano, nokuti mandishevedza.” Asi Eri akati akanga asina kumushevedza achibva aita kuti mukomana wacho adzokere kunorara. Izvi zvakaramba zvichingoitika! Pakupedzisira, Eri akazoziva zvakanga zvichiitika. Zvakanga zvisingachanyanyi kuitika kuti Jehovha ave nezvaairatidza vanhu vake kana kuvatumira shoko rouprofita, uye zviri nyore kunzwisisa chikonzero chacho. Asi Eri aiziva kuti Jehovha akanga ava kutaura zvekare—panguva ino kumukomana uyu! Eri akaudza Samueri kuti adzokere kunorara achibva amurayiridza kuti aizopindura sei zvakakodzera. Samueri akateerera. Pasina nguva, akanzwa inzwi richishevedza kuti: “Samueri, Samueri!” Mukomana wacho akapindura achiti: “Taurai henyu, nokuti mushumiri wenyu ari kuteerera.”—1 Sam. 3:1, 5-10.
21. Tingateerera sei Jehovha mazuva ano, uye nei zvichikosha kuti tidaro?
21 Pakupedzisira, Jehovha akazova nemushumiri aiteerera muShiro. Uye kwoupenyu hwake hwose, Samueri akaramba achiteerera Jehovha. Ndizvo zvaunoita here? Hatifaniri hedu kumirira kunzwa inzwi raMwari usiku achitaura nesu. Mazuva ano, zvinoita sokuti tinogara tiine inzwi raMwari. Ririmo muShoko rake rakazara, Bhaibheri. Kana tikaramba tichiteerera Mwari uye kuita zvaanotaura, kutenda kwedu kucharamba kuchikura. Izvozvo ndizvo zvakaitwa naSamueri.
22, 23. (a) Shoko iro Samueri aitya kutaura pakutanga rakazadzika sei? (b) Mukurumbira waSamueri wakaramba uchikura sei?
22 Usiku ihwohwo muShiro hwaikosha zvikuru muupenyu hwaSamueri, nokuti kubvira ipapo akatanga kuva noukama hunokosha naJehovha, achiva muprofita waMwari uye mutauriri wake. Pakutanga, mukomana wacho aitya kutaurira Eri shoko raJehovha, nokuti raiva shoko rokupedzisira rokuti uprofita hwokutongwa kwemhuri yaEri hwakanga hwava pedyo nokuzadzika. Asi Samueri akataura naEri noushingi—uye Eri akagamuchira mutongo waMwari achizvininipisa. Pasina nguva, zvose zvainge zvataurwa naJehovha zvakazadzika: Israeri akaenda kunorwa nevaFiristiya, Hofini naFiniyasi vakaurayiwa pazuva rimwe chete, uye Eri akabva afa paakangonzwa kuti Areka tsvene yaJehovha yainge yatorwa.—1 Sam. 3:10-18; 4:1-18.
23 Zvisinei, mukurumbira waSamueri semuprofita akatendeka wakangoramba uchikura. Nhoroondo yacho inoti, “Jehovha akava naye,” uye inowedzera kuti Jehovha haana kuita kuti chero chinhu chipi pane zvakaprofitwa naSamueri chikundikane.—Verenga 1 Samueri 3:19.
“Samueri Akashevedzera Kuna Jehovha”
24. Nokufamba kwenguva, vaIsraeri vakaita chisarudzo chipi, uye nei ichocho chaiva chivi chakakura?
24 VaIsraeri vakatevedzera here muenzaniso waSamueri ndokuva vanhu vari pedyo naJehovha uye vakatendeka kwaari? Kwete. Nokufamba kwenguva, vakasarudza kuti vaisada kutongwa nomuprofitawo zvake. Vaida kutongwa namambo aiva munhu sezvainge zvakaita mamwe marudzi. Arayirwa naJehovha, Samueri akaita maererano nezvavaikumbira. Asi aifanira kutaurira vaIsraeri kukura kwainge kwakaita chivi chavo. Vairamba kwete munhuwo zvake, asi Jehovha pachake! Saka akashevedza vanhu vacho kuGirigari.
25, 26. Mukweguru Samueri akazobatsira sei vanhu vake kuGirigari kuti vaone kukura kwechivi chavainge vaitira Jehovha?
25 Ngationei zvakazoitika panguva iyoyo yakaoma yaaitaura nevaIsraeri kuGirigari. Ikoko, mukweguru Samueri akayeuchidza vaIsraeri nezvenhoroondo yake yekuramba akaperera. Tinobva taverenga kuti, “Samueri akashevedzera kuna Jehovha.” Akakumbira Jehovha kuti anayise mvura ine mabhanan’ana.—1 Sam. 12:17, 18.
26 Mvura ine mabhanan’ana? Mumwaka usiri wemvura? Chinhu chakadaro chakanga chisati chamboitika! Kana kuri kuti pane vaiita kakuzvidza kana kuti kakusava nechokwadi, izvozvo hazvina kutora nguva refu zvisati zvapera. Denga rakangoerekana rati zvii nemakore. Mhepo yakakanganisa zvikuru gorosi raiva muminda. Mabhanan’ana akatanga kuita ruzha rwaidzivira nzeve. Mvura yakatanga kunaya. Vanhu vakaita sei? “Vanhu . . . vakatya Jehovha naSamueri kwazvo.” Pakupedzisira, vakaona kukura kwechivi chavainge vaita.—1 Sam. 12:18, 19.
27. Jehovha anonzwa sei nezvevaya vanotevedzera kutenda kwaSamueri?
27 Mwari wake, Jehovha, ndiye akakwanisa kusvika pamwoyo yevanhu ava vakanga vatsauka, kwete Samueri. Kubva achiri muduku kusvikira akwegura, Samueri akaramba achitenda muna Mwari wake. Uye Jehovha akamukomborera. Nanhasi Jehovha haana kuchinja. Achiri kutsigira vaya vanotevedzera kutenda kwaSamueri.
^ ndima 5 VaNaziri vaiita mhiko yaisanganisira kurega kunwa zvinodhaka uye kusagera bvudzi ravo. Vakawanda vaiita mhiko yakadaro kwenguva pfupi chete, asi vashomanana vakadai saSamsoni, Samueri, naJohani Mubhabhatidzi, vaiva vaNaziri kweupenyu hwose.
^ ndima 9 Tebhenekeri yacho yainge yakareba mamita 13,3 uye yakafara mamita 4,5, zvinoreva kuti yaiva tende guru raiva pafuremu yemapuranga. Zvisinei, yakanga yakagadzirwa nezvinhu zvemhando yepamusorosoro—matehwe emasiri, machira akamendwa zvakanaka, uye mapuranga anodhura akafukidzwa nesirivha nendarama. Tebhenekeri yacho yaiva muchivanze chaiva chakareba mamita 44,5 uye chakafara mamita 22,3, uye chaiva neatari yakanaka kwazvo yokupisira zvibayiro. Zviri pachena kuti pave paya, mamwe makamuri akazovakwa kumativi etebhenekeri kuti vapristi vashandise. Zvinoita sokuti Samueri airara mune rimwe remakamuri akadaro.
^ ndima 12 Nhoroondo yacho inopa mienzaniso miviri yokusaremekedza. Kutanga, Mutemo waitaura zvakajeka kuti inhindi dzipi dzechibayiro dzaifanira kupiwa vapristi kuti vadye. (Dheut. 18:3) Asi patebhenekeri, vapristi vakaipa vakanga vava kuita zvakatosiyana zvikuru. Vaiita kuti vashandi vavo vabaye mugate raibikirwa nyama neziforogo, votora chero nhindi dzakanaka dzavainge vabaya! Uyezve, vanhu pavaiuya nezvibayiro zvavo kuti zvipiswe paatari, vapristi vakaipa vaiita kuti mushandi atyisidzire munhu wacho aipa chinopiwa, vachikumbira nechisimba nyama mbishi kunyange mafuta echibayiro asati apiwa kuna Jehovha.—Revh. 3:3-5; 1 Sam. 2:13-17.


text:
Kwete chete bhizinesi revatengesi - asiwo mhuri nemapoka kusvika kuvanhu vane 7 - tinopa mukana wekufamba rwendo rwunofadza mune imwe yeklasi yedu yakaisvonaka limousines. Kunyanya mumwedzi yemazhizha, Basel inokwezva vazhinji vezvivakisi vanoda kutsvaga maguta akapoteredza kuSwitzerland, France neGermany. Nokuda kwenzvimbo yedu yakanakisisa tinogona kuita kuti guta rako rive rakanaka sezvinobvira. Vazhinji vevatengesi vebhizimisi vedu vanowana mukana wekubatanidza bhizinesi nevanenge vari voga uye kutungamirirwa nevatadzi vedu vane ruzivo kubva kune bhizinesi kudzvinyirira uye kushamwaridzana kwevanhuverenga zvakawanda
Gore roga roga muchitsime, Basel imusha kwevhiki kune mamwe makambani anonzi 1,800 anopa maziso avo uye zvishongo zveBazelword. Vakarongeka vekukosha kwekutengeserana uku kwakakosha havana kunyunyuta pamusoro pekukosha kwevashanyi. Kuwanda kwevashambadziri ve100,000 nevamiriri veavo vese vanotengeserana kuti vauye kuWorld Fair ye Watches uye Jewelery. Musi waChishanu 22, 2018 masuo ezvakanaka achazarurirwa vashanyi. Newe mutyairi wako pachako ku BASELWORD - Transfer Service Basel Yedu EuroAirport Basel inongova maminetsi mashomanana kubva pamusangano. Asi zvechokwadi - semamwe akawandaverenga zvakawanda
Zvose zvinyorwa zveBasel zvinopindira kune dzimwe makambani anonzi 1800 anounza varindi vavo uye zvishongo zvezvishongo paBaselword. Hapana chikonzero chekunyunyutira pamusoro pehuwandu hwevashanyi kune izvi zvakakosha mune zvekutengeserana, nokuti segore negore, 2017 inotarisirwa kumira nevanotengesa 100.000 uye vamiriri vehupfumi paWorld Watch uye Jewellery Show. Panguva yeC22 March 2018 masuo ewakanaka achazarurirwa kubuda kwevashanyi. Shanya zvakanaka pamusoro peBASELWORD - Transfer Service Basel Yedu EuroAirport Basel inongova maminetsi mashomanana nemotokari kubva panzvimbo yekuratidzira. Asi iwe zvechokwadi unoda-kufanana nevamwe vakawanda vanofamba nebhizimisi-muwonesi wekugadziraverenga zvakawanda
Tinokupai basa rinokosha sehotera muenzi wedu muguta rakanaka reBasel. Nebasa rose rebasa panguva yaunogara muBasel, tinovimbisa kuti unogona kuisa pfungwa pazvinhu zvinokosha - kana kuona nzvimbo muBasel's Old Town, kushanyira Kunstmuseum kana musangano wenyu webhizimisi. Dhipatimendi rekutsinhanisa zvakananga kubva paIndaneti Guta kana Hotel Tichakutarisira iwe paunosvika kuBasel kudivioti kana kuti gare gare. Tinokumirirai paunosvika kuguma uye tinokubvisai parwendo rwenyu nekukubatsira nemutoro wenyu kuenda kumakumbo edu. Kubva ipapo tinoperekedzaverenga zvakawanda
Kusvika zvakachengeteka uye nenguva - ne Premium yako Transfer Service Uri kuronga kuenda kune bhizinesi kana kufara uye unoda here kuisa rwendo rwakanaka uye ine chitendwa chekuvhara ndege yepamusoro usati waenda? Mutyairi wedu achakutorera nemumwe wemhando dzedu dzakakwirira, dzakachengetedzwa zveGermany kubva kumusha, kubva kuhofisi kana pasuo rekunze. Zvechokwadi tichakubatsira nemutoro. Zvechokwadi, iyo ndege yako inofanira kusvika nguva pfupi, hatingakuregi iwe pasi asi tarisira kuti iwe uuye. Vanosvika vakasununguka uye vakasununguka kune imwe nzvimbo Vakawanda vevatakadzi vedu vanoshandisa ndege yekuendesa ndege pakati peZurich Airport neEuroverenga zvakawanda


text:
Gungwa
Muchidzidzo Taranyika, gungwa (Sea, Ocean) izwi rinoreva nzvimbo dzakakurisa dzinochengeta mitumbi yemvura yakawanda samare, iyi mvura iri mugungwa inowanikwa iine munyu zvokuti hainwike. Magungwa makuru anosanganisira Indian Ocean, Pacific Ocean, neAtlantic Ocean.
Kana uso hwePasirose hwapimwa panoonekwa kuti chikamu che 71 pazana (71%) chakafukidzwa nemvura yegungwa.
Mamwe mashoko[chinja | edit source]
- Menderekedzo, mhendero gombe kana mahombekombe (shore) zvinoreva chikamu chenyika chiri pedyo uye chakabatana negungwa, rwizi kana nyanza.
- Chipforo chegungwa (Seashore, coast) (Genesis 49:13 Bhaibheri reChiNdau)
- Muchenga (Sand, Beach) iri izwi rinoreva jecha kuChiChewa asi pano riri kushandiswa kuturikira beach. Izwi rokuti rushesha rinoreva jecha, asi pano riri kushandiswa kuturikira chinonzi beach kuEnglish nokuti beach rinotaurwa pane jecha. Pahombekombe pasina jecha, hapana beach.
- Rushesha (Sand) apa kureva jecha.
- Jesu vakatsiura gungwa rikadzikama pakare pakare - Jesus rebuked the sea and it became calm right away.


text:
Kunyange hazvo paine ongororo yeAfrobarometer inoratidza kuti vanhu vakawanda munyika vanoda kuti mapato anopikisa aite mushandirapamwe sarudzo dzemuna 2018 dzisati dzaitwa, izvi zvinenge zviri kukona n’anga murapwa achida.
Mamwe mapato gumi nemana anopikisa akanyorerana chibvumirano chekuumba mubatanidzwa sarudzo dzegore rinouya dzisati dzaitwa.
Chibvumiramo ichi chakanyoreranwa kuSouth Africa svondo rapera uye gungano iri pari zvino rinonzi Mass Opposition Movement kana kuti MOM.
Mapato aya anosanganisira rePeople's Democratic Party, PDP, Renewal Democrats of Zimbabwe, RDZ, Zapu nemamwe.
Asi mumubatanidzwa uyu hamuna mamwe mapato makuru anopikisa akaita seMDC inotungamirwa naVaMorgan Tsvangirai, MDC inotungamirwa naVaWelshman Ncube, National People's Party, NPP, iyo iri kufanotungamirwa naAmai Joice Mujuru uye Transform Zimbabwe inotungamirwa naVaJacob Ngarivhume. VaTsvangirai nevamwe vavo vakanyorerana zvibvumirano zvekudawo kuumba mumwe mubatanidzwa kana kuti maMemorandum of Understanding.
Nyaya yekutadza kushandirapamwe iyi iri kushorwa nevakawanda munyika kusanganisira nyanzvi munyaya dzezvematongerwo enyika, VaPromise Sande, avo vanoti nyaya yekuda zvigaro yauraya nyika.
Vanhu vari kuodzwawo moyo nenyaya yekuti kune vari kuyedza kubatana ava pane kukandirana makobvu nematete zvinopa kuti mibatanidzwa yacho ibve yaita zinyeke nyeke.
Semuenzaniso, veMDC-T neveNPP vatotanga kunetsana nenyaya yehutungamiri. VaTsvangirai vanoti vakazvipira kuti mubatanidzwa uyu ubudirire.
Mashoko aya anotsinhirwawo nemutevedzeri waAmai Joyce Mujuru, VaSamuel Sipepa Nkomo, avo vanoti pakaitwa mubatanidzwa, Amai Mujuru ndivo vanofanira kutungamira asi vachiti nhaurirano dziri kuenderera mberi.
Mutauriri webato reRDZ, VaPishai Muchauraya, vanotenda kuti kana kumubatanidzwa wavo zvinogona kunetsa kuti ndiyani anotungamira asi vakazvipira kutsvaga kana munhu wekunze asina bato raanomiririra.
Vanotungamira bato rePDP, VaTendai Biti, vanotiwo chimwe chiri kunetsa pakuyedza kuumba mubatanidzwa wevanopikisa inyaya yekuti hapachina nguva yakakwana yekuita nhaurirano sezvo ndima iripo yakakurisa.
Mashoko aVaBiti ari kutsinhirwawo nenyanzvi munyaya dzezvematongerwo enyika vachitungamira Media Center, VaEarnest Mudzengi.
Asi sachigaro webato reZanu-PF kuBritain, VaNick Mangawana, vanoti mapato anopikisa ari kutambisa nguva uye haakwanise kukunda bato reZanu-PF musarudzo.
VaMudzengi vanotiwo pane zvimwe zvakakosha zvinoda kuitwa nevanopikisa sarudzo dzisati dzaitwa nekudaro nguva yekuswera vachiita zvedambe hapana.
Sangano ravanachipangamazano reInstitute for Security Studies, ISS, rinoti kuti mapato anopikisa akunde musarudzo anofanira kuti aumbe mubatanidzwa. Izvi ndizvo zvakaitika muNigeria, Kenya neGambia.
Chipangamazano muISS, VaSimon Allison, vanoti muZimbabwe nyaya yekusave nekuvimbikana kwevanopikisa ndiyo yapa kuti kuumba mubatanidzwa kunetse.


text:
Vechidiki mubato reNational People’s Party mudunhu reHarare vanoti vakakoka vakafanobata chigaro chemutungamiri webato ravo, Amai Joice Mujuru, kuti vange vachitaura pamusangano wavachaita neMugovera mumusha weChitungwiza.
Vanoona nezvekuburitswa kwemashoko muboka revechidiki mudunhu reHarare, VaSean Hamandishe, vanoti Amai Mujuru vanotarisirwa kutsanangura pamusoro pechibvumirano chekushanda pamwechete chavakanyorerana nemutungamiri webato reMDC, VaMorgan Tsvangirai.
Vanoti musangano uyu uchapindwa nevanhu vose vemudunhu reHarare neChitungwiza, uye vanoti Amai Mujuru vachatorawo zvakare mukana uyu kukurudzira vanhu, zvikuru vechidiki, kuti vanonyoresa kuvhota musarudzo dziri kutarisirwa kuitwa gore rinouya.
Vanotiwo musangano uyu uchaitirwa panhandare yeMacheke iri mumusha weSt Mary’s kubva nenguva dzegumi mangwanani, uye vakachenurwa kare nemapurisa, ayo vanoti vakazivisa kare.


text:
NYAYA IRI PAKAVHA | UMAMBO HWAMWARI—HUNOGONA KUKUBATSIRA SEI?
Umambo hwaMwari
—Kukosha Kwahunoita Kuna Jesu
Paaiita ushumiri hwake panyika, Jesu akataura pamusoro pezvinhu zvakawanda. Somuenzaniso, akadzidzisa vateveri vake kuti vanofanira kunyengetera sei, vangafadza sei Mwari uye kuti vangawana sei mufaro wechokwadi. (Mateu 6:5-13; Mako 12:17; Ruka 11:28) Asi Jesu ainyanya kutaura nezveUmambo hwaMwari kupfuura chero chii zvacho. Ndihwo hwaiva pamwoyo pake.—Ruka 6:45.
Sezvataona munyaya yapfuura, upenyu hwaJesu hwaiva ‘hwokuparidza nokuzivisa mashoko akanaka oumambo hwaMwari.’ (Ruka 8:1) Akashanda nesimba zvikuru, achifamba mazana emakiromita achitenderera nyika yeIsraeri kuti adzidzise vanhu nezveUmambo hwaMwari. Ushumiri hwaJesu hwakanyorwa mumabhuku mana eEvhangeri. Mabhuku aya anotaura nezveUmambo kanopfuura ka100. Kakawanda kacho anenge ari mashoko aJesu, asi anofanira kunge akataura zvimwe zvakatowanda nezveUmambo hwaMwari!—Johani 21:25.
Sei Umambo hwaikosha zvikuru kuna Jesu paaiva panyika? Chimwe chezvikonzero zvacho ndechokuti Jesu aiziva kuti Mwari ainge amusarudza kuti ave Mutongi weUmambo hwacho. (Isaya 9:6; Ruka 22:28-30) Asi Jesu aisafunga kuzviwanira simba nemukurumbira. (Mateu 11:29; Mako 10:17, 18) Kuparidza kwaaiita nezveUmambo aisakuitira kuti zvimunakire. Chikuru ndechokuti Jesu agara aine hanya neUmambo hwaMwari * nemhaka yezvahuchaitira vaya vaanoda, kureva kuti Baba vake vekudenga nevateveri vake vakatendeka.
UMAMBO HUCHAITIREI BABA VAJESU?
Jesu anoda chaizvo Baba vake vekudenga. (Zvirevo 8:30; Johani 14:31) Anoyemura rudo rwavo, tsitsi dzavo uye kururamisira kwavanoita. (Dheuteronomio 32:4; Isaya 49:15; 1 Johani 4:8) Saka Jesu anovenga nhema dzinotaurwa nezvaBaba vake, nhema dzakadai sokuti Mwari haana hanya nekutambura kwevanhu uye kuti anoda kuti titambure. Ndicho chimwe chezvikonzero zvaiita kuti Jesu ade kwazvo kuzivisa “mashoko akanaka oumambo.” Aiziva kuti nokufamba kwenguva Umambo hwaizochenesa zita raBaba vake. (Mateu 4:23; 6:9, 10) Huchaita sei izvozvo?
Jehovha achashandisa Umambo kuita zvinhu zvikuru zvichabatsira vanhu vake. “Achapukuta misodzi yose” pamaziso evanhu vakatendeka. Jehovha achabvisa zvinhu zvinokonzera misodzi iyoyo, achiva nechokwadi chokuti “rufu haruchazovipo, kana kuchema kana kuridza mhere kana kurwadziwa hazvingazovipozve.” (Zvakazarurwa 21:3, 4) Mwari achabvisa kutambura kwose kwevanhu achishandisa Umambo. *
Ndokusaka Jesu aida kwazvo kuudza vanhu nezveUmambo! Aiziva kuti hwaizoratidza kuti Baba vake vane simba netsitsi zvikuru. (Jakobho 5:11) Jesu aizivawo kuti Umambo hwacho huchabatsira vanhu vaanoda—vanhu vakatendeka.
UMAMBO HUCHAITIREI VANHU VAKATENDEKA?
Nguva refu Jesu asati auya panyika aigara kudenga naBaba vake. Baba vakashandisa Mwanakomana pakuita kuti zvimwe zvinhu zvose zvivepo, zvakadai sematenga azere nenyeredzi uye nyika yakanaka nezvisikwa zviri pairi. (VaKorose 1:15, 16) Asi pane zvose izvi Jesu ‘akafarira vanhu kwazvo.’—Zvirevo 8:31.
Paaiita ushumiri hwake, Jesu akaratidza kuti anoda vanhu. Kubva pakutanga chaipo, akataura kuti ainge auya panyika ‘kuzozivisa varombo mashoko akanaka.’ (Ruka 4:18) Asi Jesu haana kungogumira pakutaura nezvekubatsira vanhu. Aigara achiratidza kuti anoda vanhu. Somuenzaniso, vanhu vakawanda pavakaungana kuti vateerere zvaaitaura, Jesu “akasiririswa navo, akarapa vairwara vavo.” (Mateu 14:14) Mumwe murume aiva nechirwere chairwadza zvikuru paakaratidza kuti aitenda kuti Jesu aigona kumuporesa kana aida hake, Jesu akamunzwira tsitsi. Akaporesa murume wacho, ndokumuudza kuti: “Ndinoda. Cheneswa.” (Ruka 5:12, 13) Jesu paakaona shamwari yake Mariya achichema hanzvadzi yake Razaro, Jesu “akagomera neshungu,” “akanetseka” uye “akasvimha misodzi.” (Johani 11:32-36) Akabva aita zvainge zvisingatarisirwi. Akamutsa Razaro kunyange zvazvo ainge ava nemazuva mana afa!—Johani 11:38-44.
Zviri pachena kuti Jesu aiziva kuti zvaakaita panguva iyoyo zvaizobatsira vanhu kwenguva duku chete. Aiziva kuti vose vaakaporesa vaizorwarazve uye vose vaakamutsa vaizofazve. Asi Jesu aizivawo kuti Umambo hwaMwari hwaizogumisa matambudziko iwayo zvachose. Ndokusaka Jesu asina kungoita zvishamiso chete; akashandawo nesimba pakuparidza “mashoko akanaka oumambo.” (Mateu 9:35) Zvishamiso zvake zvaingova nzwisa yezvichaitwa pasi rose neUmambo hwaMwari munguva pfupi iri kutevera. Funga zvinovimbiswa neBhaibheri kuti zvichaitika panguva iyoyo.
Panenge pasisina zvirwere.
“Panguva iyoyo maziso emapofu achasvinudzwa, uye nzeve dzematsi dzichavhurwa. Panguva iyoyo munhu akaremara achakwakuka sezvinoita nondo hono, rurimi rwembeveve ruchashevedzera ruchifara.” Uyewo, “hakuna mugari wemo achati: ‘Ndiri kurwara.’”—Isaya 33:24; 35:5, 6.
Panenge pasisina rufu.
“Vakarurama vachagara nhaka yenyika, vachagara mairi nokusingaperi.”—Pisarema 37:29.
“Achaparadza rufu nokusingaperi, uye Changamire Ishe Jehovha achapukuta misodzi pazviso zvose.”—Isaya 25:8.
Vakafa vachamutswa.
“Vaya vose vari mumakuva vachayeukwa uye vachanzwa inzwi rake, vobuda.”—Johani 5:28, 29.
“Kuchava nokumuka.”—Mabasa 24:15.
Panenge pasisina vanhu vasina pokugara kana kuti vasina mabasa.
“Vachavaka dzimba vogaramo; vachadyara minda yemizambiringa vodya zvibereko zvayo. Havazovaki mumwe ogaramo; havazodyari mumwe odya. . . . Vanhu vandakasarudza vachafarira basa remaoko avo zvizere.”—Isaya 65:21, 22.
Panenge pasisina hondo.
“Anogumisa hondo kusvikira kumugumo wenyika.”—Pisarema 46:9.
“Rumwe rudzi haruzosimudziri rumwe rudzi bakatwa, havazodzidzizve kurwa.”—Isaya 2:4.
Panenge pasisina kushayikwa kwezvokudya.
“Nyika ichabereka zvibereko zvayo; Mwari, iye Mwari wedu, achatikomborera.”—Pisarema 67:6.
“Panyika pachava nezviyo zvizhinji kwazvo; zvichafashukira pamusoro pemakomo.”—Pisarema 72:16.
Panenge pasisina urombo.
“Murombo haazokanganwiki nguva dzose.”—Pisarema 9:18.
“Iye achanunura murombo anochemera kubatsirwa, pamwe chete nomunhu anotambudzika nomunhu wose asina mubatsiri. Achanzwira tsitsi munhu akaderera nomurombo, uye achaponesa mweya yevarombo.”—Pisarema 72:12, 13.
Paunofunga pamusoro pezvinhu izvozvo zvichaitwa neUmambo hwaMwari, unogona here kuona kuti nei Umambo huchikosha zvikuru kuna Jesu? Paaiva panyika, aida chaizvo kutaura nezveUmambo hwaMwari kumunhu chero upi zvake aizoteerera, nokuti aiziva kuti Umambo hwaizogumisa matambudziko ose aripo.
Zvinovimbiswa neBhaibheri nezveUmambo zvinokufadza here? Kana zvakadaro, ungadzidza sei zvakawanda nezveUmambo ihwohwo? Uye zvii zvaungaita kuti uve nechokwadi chokuti uchabatsirwa nezvikomborero zvahwo? Nyaya yokupedzisira panyaya idzi dzinotevedzana ichapindura mibvunzo iyoyo.
^ ndima 5 Nyaya ino inotaura nezvemaonero ari kuita Jesu zvinhu iye zvino sezvo ari kutorarama kudenga, uye kubvira paakadzokera kudenga, hapana mubvunzo kuti Umambo hwakaramba huri pamwoyo pake.—Ruka 24:51.
^ ndima 8 Kuti uone panotaurwa zvikonzero zvinoita kuti Mwari abvumire kuti vanhu vatambure kwekanguva, ona chitsauko 11 chebhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha.